cyanic-selkie/wikianc huggingface dataset:
ಕಾನೂನಿನ ಅಜ್ಞಾನ ಮತ್ತು ವಸ್ತುಸ್ಥಿತಿಯ ಅಜ್ಞಾನ
ಪ್ರಿನ್ಸ್ (1875. ಎಲ್.ಆರ್. 2 ಸಿ.ಸಿ.ಆರ್. 154) ಮೊಕದ್ದಮೆಯ ತೀರ್ಪು ಈ ರೀತಿ ಇದೆ
ಅವಿವಾಹಿತ ಅವಯಸ್ಕಳೊಬ್ಬಳನ್ನು ಅಪಹರಿಸಿಕೊಂಡು ಹೋದ ಅಪಾದನೆಗೆ ಒಳಗಾಗಿದ್ದವನೊಬ್ಬ, ತನಗೆ ಆಕೆಯ ವಯಸ್ಸು 18ನ್ನು ಮೀರಿದಂತೆ ತೋರಿತೆಂದೂ ಆದ್ದರಿಂದ ತನ್ನ ಕೃತ್ಯ ಅವಯಸ್ಕಳ ಅಪಹರಣವಾಗುವುದಿಲ್ಲವೆಂದೂ ವಸ್ತುಸ್ಥಿತಿಯ ಅಜ್ಞಾನವಿದ್ದುದರಿಂದ ತಾನು ಕ್ಷಮಾರ್ಹನೆಂದೂ ವಾದಿಸಿದ. ಆತನ ಕೃತ್ಯ ದುರುದ್ದೇಶಪೂರಿತವಾದ್ದರಿಂದ (ಅಪಹಾರ) ಕ್ಷಮಾರ್ಹವಲ್ಲವೆಂದು ನ್ಯಾಯಾಲಯ ತೀರ್ಮಾನಿಸಿತು.
ಉಲ್ಲೇಖಗಳು
ವರ್ಗ:ಕಾನೂನು
ಪೋಲ್ ಪೋಟ್
ಪೋಲ್ ಪೋಟ್ ಕಾಂಬೋಡಿಯ ದೇಶದ ನಾಯಕ.೧೯೬೩ರಿಂದ ೧೯೮೧ರವರೆಗೆ ಕಾಂಬೋಡಿಯ ದೇಶದ ಮುಖ್ಯಸ್ಥರಾಗಿದ್ದರು. ಸರ್ವಾಧಿಕಾರಿ ಆಡಳಿತದ ರೂವಾರಿಯಾಗಿ, ಸರಿಸುಮಾರು ೩೦ ಲಕ್ಷ ನಾಗರಿಕರ ಹತ್ಯೆಯ ಕಾರಣೀಭೂತಾರಾದದ್ದು ಪೋಲ್ ಪೋಟ್ ಆಡಳಿತದ ವೈಫಲ್ಯ. thumb|Pol Pot (1978)
ಹುಟ್ಟು
೧೯ ಮೇ ೧೯೨೫ರಂದು ಪೆನ್ ಸಲೋತ್ ಮತ್ತು ಸಾಕ್ ನೇಮ್ ಎಂಬ ಭತ್ತದ ಕೃಷಿಕ ದಂಪತಿಗಳಿಗೆ ೮ನೇ ಮಗುವಾಗಿ ಜನಿಸಿದ ಸಲೋತ್ ಸಾರ್ ಎಂಬ ಹೆಸರಿನಲ್ಲಿ ಜನಿಸಿದ ಪೋಲ್ ಪೋಟ್, ಬಾಲ್ಯದಲ್ಲಿ ಬಹಳ ಅಂದವಾಗಿದ್ದರು. ಅವರ ಬೆಳ್ಳನೆಯ ರೂಪಿನ ಸಲುವಾಗಿ ಅವರಿಗೆ ಸಾರ್ ಎಂದು ಹೆಸರು ನೀಡಲಾಯಿತು. ಸಾರ್ ಎಂಬುದರ ಅರ್ಥ, ಖ್ಮೇರ್ ಭಾಷೆಯಲ್ಲಿ ಅಚ್ಚ ಬಿಳಿ ಎಂದು.
ಸಲೋತ್ ಸಾರ್ ರ ಅಕ್ಕ ರೋ ಉ ಎಂಗ್ ಕಾಂಬೋಡಿಯಾದ ಮಹಾರಾಜ ಮೋನಿವಿಂಗ್ ಆ ಆಂತಃಪುರ ಸೇರಿದರು. ಅಕ್ಕನನ್ನು ನೋಡಲೋಸುಗ ಸಲೋತ್ ಸಾರ್, ಆಗಾಗ ಅರಮನೆಗೆ ತೆರಳುತ್ತಿದ್ದರು.
ಓದು
೧೯೩೫ರವರೆಗೆ ಬೌದ್ಧ ದಮ್ಮಾಶಾಲೆಯೊಂದರಲ್ಲಿ ಕಲಿತ ಸಲೋತ್ ಸಾರ್, ೧೯೩೫ರಲ್ಲಿ ಕೆಥೋಲಿಕ್ ಶಾಲೆಗೆ ಸೇರಿದರು. ತಾಂತ್ರಿಕ ಶಾಲೆಯಲ್ಲಿ ಓದಲು ಸೇರಿದ ಸಲೋತ್ ಸಾರ್, ವಿದ್ಯಾರ್ಥಿ ವೇತನ ಪಡೆದು, ಎಲೆಕ್ಟ್ರಾನಿಕ್ಸ್ ಓದಲು ಪ್ಯಾರಿಸ್ಸಿಗೆ ತೆರಳಿದರು. ೧೯೪೯-೫೩ರ ಅವಧಿಯಲ್ಲಿ ರೇಡಿಯೋ ಎಲೆಕ್ಟ್ರಾನಿಕ್ಸ್ ಓದಿದ ಸಲೋತ್ ಸಾರ್, ಯುಗೋಸ್ಲಾವಿಯಾಕ್ಕೆ ತೆರಳಿ ರಸ್ತೆ ನಿರ್ಮಾಣ ಕಾರ್ಯಕ್ರಮದ ಅನುಭವ ಪಡೆದರು. ೧೯೫೦ರಲ್ಲಿ ವಿಯೆಟ್ನಾಂ ನಲ್ಲಿ ಕ್ರಾಂತಿ ನಡೆದಾಗ, ರಷ್ಯಾ ದೇಶವು ಕಮ್ಯುನಿಸ್ಟ್ ಕ್ರಾಂತಿಕಾರಿಗಳಿಗೆ ಸಹಾಯ ಒದಗಿಸಿತು. ರಷ್ಯಾದ ಈ ವಸಾಹತು ವಿರೋಧಿ ಧೋರಣೆ ಮತ್ತು ಜನಪರ ಹೋರಾಟಕ್ಕೆ ಪ್ರೇರಣೆ-ಸಹಾಯ ವಿಯೆಟ್ನಾಂ ನಾ ಪಕ್ಕದ ದೇಶ ಕಾಂಬೋಡಿಯಾದ ಯುವಕರಲ್ಲಿ ಕೆಚ್ಚು ಮೂಡಿಸಿತು. ೧೯೫ರಲ್ಲಿ ಖ್ಮೇರ್ ವಿದ್ಯಾರ್ಥಿ. ಸಂಘಟನೆ ಸೇರಿದ ಸಲೋತ್ ಸಾರ್, ಕೆಲವೇ ತಿಂಗಳುಗಳಲ್ಲಿ ಫ್ರೆಂಚ್ ಕಮ್ಯುನಿಸ್ಟ್ ಪಕ್ಷ ಸೇರಿದರು. ಸತತವಾಗಿ ರಾಜಕೀಯ ಚಟುವಟಿಕೆಯಲ್ಲಿ ಪಾಲ್ಗೊಂಡು, ಓದಿನಲ್ಲಿ ಆಸಕ್ತಿ ಕಳೆದುಕೊಂಡ ಸಲೋತ್ ಸಾರ್ರನ್ನು ಉಚ್ಚಾಟಿಸಲಾಯಿತು. ಸಲೋತ್ ಸಾರ್ ಕಾಂಬೋಡಿಯಕ್ಕೆ ಮರಳಿದರು.
ಕ್ರಾಂತಿಕಾರಿ ಬದುಕು
ಫ್ರೆಂಚ್ ಕಮ್ಯುನಿಸ್ಟ್ ಪಕ್ಷದ ವಿಚಾರಧಾರೆ, ಖ್ಮೇರ್ ಜನಕ್ರಾಂತಿ ಪಕ್ಷದ ವಿಚಾರಗಳು ಕಾಂಬೋಡಿಯಾಕ್ಕಿಂತಲೂ ವಿಯೆಟ್ನಾಂನ ಹಿತಾಸಕ್ತಿಗಳಿಗೆ ಪಕ್ಕಾಗಿರುವುದನ್ನು ಮನಗಂಡ ಸಲೋತ್ ಸಾರ್ ಆಡಳಿತವಿರೋಧಿ ಚಳುವಳಿಯಲ್ಲಿ ಸಕ್ರಿಯರಾದರು. ೧೯೫೪ರಲ್ಲಿ ಫ್ರೆಂಚರ ಆಡಳಿತದಿಂದ ಸ್ವಾತಂತ್ರ್ಯ ಪಡೆದಾಗ, ಸಾರ್ ಚಳುವಳಿಯ ಮಂಚೂಣಿಯಲ್ಲಿದ್ದರು. ೧೯೫೪ರಿಂದ ೧೯೬೨ರವರೆಗೆ ಸಲೋತ್ ಸಾರ್, ಫ್ರೆಂಚ್ ಸಾಹಿತ್ಯವನ್ನು ಬೋಧಿಸುವ ಶಿಕ್ಷಕರಾಗಿದ್ದರು.
೧೯೬೨ರಲ್ಲಿ ಆಡಳಿತವಿರೋಧಿ ದಂಗೆ ನಡೆದಾಗ, ಕಮ್ಯುನಿಸ್ಟ್ ಪಕ್ಷದ ಕಾರ್ಯದರ್ಶಿ (ಸರ್ವೋಚ್ಚ ಪದವಿ) ತೌ ಸಾಮೌತ್ ಕೊಲೆಯಾದರು. ತೌ ರ ನಂತರ ಸ್ಥಾನದಲ್ಲಿದ್ದ ಸಲೋತ್ ಸಾರ್ ಭೂಗತರಾಗಿ ಚಳುವಳಿಯನ್ನು ಜೀವಂತವಾಗಿಟ್ಟರು.
ವಿಯೆಟ್ನಾಂನ ನೆರವಿ ಕೋರಿದ ಸಲೋತ್ ಸಾರ್, ನಿರಾಶರಾಗಬೇಕಾಯಿತು. ೧೯೫೬ರಲ್ಲಿ ಮತ್ತೆ ದಂಗೆ ನಡೆಸಲು ಉದ್ದೇಶಿಸಿದ ಸಲೋತ್ ಸಾರ್, ಪಕ್ಷದ ಹೆಸರನ್ನು ಕಾಂಪೂಚಿಯ ಕಮ್ಯುನಿಸ್ಟ್ ಪಕ್ಷ ಎಂದು ಬದಲಿಸಿದರು. ೧೯೬೭ರ ಹೊತ್ತಿಗೆ ಸಶಸ್ತ್ರ ಯುದ್ಧಕ್ಕೆ ಎಲ್ಲ ತರಬೇತಿಯನ್ನು ನೀಡಿ, ತಮ್ಮದೆಯೇ ಸೇನೆ ಕಟ್ಟಿದ ಸಲೋತ್ ಸಾರ್, ಕಾಂಬೋಡಿಯಾದ ರಾಜ ಸಿಂಹನೌಕ ವಿರುದ್ಧ ದಂಗೆಗೆ ಕರೆಯಿತ್ತರು.
ಚೈನಾ ಮತ್ತು ವಿಯೆಟ್ನಾಮ್ ಸಂಧಾನ ಮಾತುಕತೆ ಫಲಪ್ರದವಾಗದ ಕಾರಣ, ಅಂತರ್ಯುದ್ಧ ಅನಿವಾರ್ಯವಾಯಿತು. ೧೯೭೦ರ ಹೊತ್ತಿಗೆ ಸಿಂಹನೌಕ್, ಬದಲಾದ ಸಂದರ್ಭದಲ್ಲಿ ಮಹಾರಾಜ ಸಿಂಹನೌಕ್ ಮತ್ತು ಸಲೋತ್ ಸಾರ್ ಒಂದಾದರು.
ಖ್ಮೇರ್ ರೋಗ್ ಎಂದೇ ಹೆಸರುವಾಸಿಯಾದ ಬಂಡುಕೋರ ಪಡೆಯ ನಾಯಕರಾಗಿ ೧೯೭೩ರವರೆಗೆ ವಿರೋಧಿಗಳೊಡನೆ ಸೆಣಸಿದ ಸಲೋತ್ ಸಾರ್, ರಾಜಧಾನಿ ನೋಮ್ ಪೇಯ ಮೇಲೆ ದಿಗ್ಭಂಧನ ವಿಧಿಸಿದರು. ಕಟುವಾದ ಶಿಕ್ಷೆಯನ್ನು, ವಿಧವಿಧ ಚಿತ್ರಹಿಂಸೆಗಳಿಗೆ ಗುರಿಮಾಡಿಸಿ, ವಿರೋಧಿಗಳನ್ನು ಸಲೋತ್ ಸಾರ್ ಸದೆಬಡಿದರು.
ವಿಯೆಟ್ನಾಂ ಸಹಾಯದಿಂದ ಆಡಳಿತ ನಡೆಸುತ್ತಿದ್ದ ಕಾಂಬೋಡಿಯ ಸರ್ಕಾರವನ್ನು ಸೋಲಿಸಿ, ೧೭ ಏಪ್ರಿಲ್ ೧೯೭೫ರಂದು ಖ್ಮೇರ್ ಭಾಷೆಯಲ್ಲಿ "ನೆಚ್ಚಿನ ಅಣ್ಣ" ಎಂಬ ಅರ್ಥ ಬರುವ ಪೋಲ್ ಪೋಟ್ ಎಂದು ಕರೆಸಿಕೊಂಡ ಸಲೋತ್ ಸಾರ್, ಪ್ರಧಾನಿ ಹುದ್ದೆಗೆ ಏರಿದರು.
ಖ್ಮೇರ್ ರೋಗ ನರಮೇಧ
ಸಮಾಜವಾದಿ ಧೋರಣೆಯ ಹೊಸ ಸಂವಿಧಾನವನ್ನು ಜಾರಿಗೆ ತಂದಪೋಲ್ ಪೋಟ್, ಕಡ್ಡಾಯವಾಗಿ ರಾಜಧಾನಿಯಿಂದ ಹೊರಕಳಿಸತೊಡಗಿದರು. ವಿರೊಧಿಗಳು, ಬೂರ್ಜ್ವಾಗಳು, ವರ್ಗವಿರೋಧಿಗಳು ಎಂದು ಪೋಲ್ ಪೋಟ್ ತಾವು ಪರಿಗಣಿಸಿದ ಎಲ್ಲರನ್ನೂ, ರಾಜಧಾನಿಯಿಂದ ದೂರ ನೂಕಲು ಇಚ್ಚಿಸಿದ ಪೋಲ್ ಪೋಟ್, ೨೦ ಶತಮಾನದ ಅತಿ ದೊಡ್ಡ ನರಮೇಧಕ್ಕೆ ಕಾರಣರಾದರು. ೧೯೭೬ರವರೆಗೆ ನಡೆದ ಈ ಕಾರ್ಯದಲ್ಲಿ ಮುಸ್ಲಿಮರು, ಕ್ರೈಸ್ತರು, ಬೌದ್ಧ ಬಿಕ್ಷುಗಳು ಎನ್ನದೆಯೇ ಹತರಾದರು.
ಜೀವಂತವಾಗಿಹೂಳಲ್ಪಟ್ಟ ನಾಗರಿಕರು, ಹಸಿವಿನಿಂದ ನರಳಿ ಸತ್ತವರು, ಹೀಗೆ, ಹೊಸ ಸಮಾಜ ಕಟ್ತಲು ಪೋಲ್ ಪೋಟ್ ಆಡಳಿತದಲ್ಲಿ ಸತ್ತವರು ಸರಿಸುಮಾರು ೩೦ ಲಕ್ಷ ಮಂದಿ ಎಂಬುದು ಎಂದು ಅಂದಾಜು. ನಿಖರ ಮಾಹಿತಿ ಎಲ್ಲಿಯೂ ಇಲ್ಲ. ತಮ್ಮ ಕನಸಿನ ಸಮಾಜವಾದಿ ರಾಷ್ಟ್ರ ಕತ್ತಲು ಅಡ್ಡಿಯಾದವರನ್ನೆಲ್ಲ, ಹೀಗೆಯೇ ಮುಗಿಸಿದ ಪೋಲ್ ಪೋಟ್, ಜನ ಹಸಿವಿನಿಂದ ಸಾಯುತ್ತಿದ್ದ ಸಮಯದಲ್ಲಿಯೂ, ಅಕ್ಕಿಯನ್ನು ವಿದೇಶಕ್ಕೆ ರಫ್ತು ಮಾಡಿದರು.
ಸಂಪತ್ತು, ಶಿಕ್ಷಣ, ಕಡೆಗೆ ಜನ ತಿನ್ನುವ ಊಟವನ್ನೂ ಸಹಿತ ರಾಷ್ಟ್ರೀಕರಣಗೊಳಿಸಿದ ಪೋಲ್ ಪೋಟ್, ಯಾರೊಬ್ಬರೂ ಮನೆಯಲ್ಲಿ ಸ್ವತಃ ಅಡಿಗೆ ಮಾಡಬಾರದು ಎಂದು ಫರ್ಮಾನು ಹೊರಡಿಸಿದರು. ಕೂಡಿಯೇ ಉಣ್ಣಬೇಕು ಎಂಬ ಆದೇಶ ವಿರೋಧಿಸಿದವರಿಗೆ ಕಠಿಣ ಚಿತ್ರಹಿಂಸೆ, ರಾಜಕೀಯ ವಿರೋಧಿ ಎಂಬ ಸಂಶಯ ಮಾತ್ರಕ್ಕೇನೆ ಸೆರೆಮನೆ ಶಿಕ್ಷೆ, ಹೀಗೆ ಹಲವು ಬಗೆಯಲ್ಲಿ ಪೋಲ್ ಪೋಟ್, ಸರ್ವಾಧಿಕಾರಿ ಆಡಳಿತ ನಡೆಸಿದರು.
ವಿಯೆಟ್ನಾಂನೊಂದಿಗೆ ಯುದ್ಧ
೧೯೭೬ರಿಂದ ಲಾವೋಸ್ ಮತ್ತು ವಿಯೆಟ್ನಾಂ ನಡುವೆ, ವಿಯೆಟ್ನಾಂ ಮತ್ತು ಕಾಂಬೋಡಿಯಾದ ಮಧ್ಯೆ ಸಂಬಂಧ ಹದಗೆಟ್ಟು, ೧೯೭೮ ಮೇನಲ್ಲಿ ವಿಯೆಟ್ನಾಂ ಪೋಲ್ ಪೋಟ್ ಸರ್ಕಾರವನ್ನು ಸೋಲಿಸಿತು. ಥಾಯ್ ಲಾಂಡ್ ನಲ್ಲಿ ತಲೆಮರೆಸಿಕೊಂಡ ಪೋಲ್ ಪೋಟ್, ಚೈನಾದ ನೆರವಿನಿಂದ ನಿರಂತರ ಹೋರಾಟ ಮಾಡುತ್ತಲೇ ಇದ್ದ ರು.
ಸಾವು
೧೯೮೫ರಲ್ಲಿ ಅಸ್ತಮಾ ಕಾರಣ ನೀಡಿ ನಿವ್ಱುತ್ತಿ ಘೋಷಿಸಿದ ಪೋಲ್ ಪೋಟ್, ೧೯೯೫ರಲ್ಲಿ ಪಾರ್ಶ್ವವಾಯುವಿಗೆ ತುತ್ತಾಗಿ ೧೯೯೮ರ ಏಪ್ರಿಲ್ ೧೫ರMದು ಕೊನೆಯ ಉಸಿರು ಎಳೆದರು.
ವರ್ಗ:ಕಾಂಬೋಡಿಯ
ವೃಶ್ಚಿಕರಾಶಿ
ವೃಶ್ಚಿಕ ರಾಶಿ -ಸೂರ್ಯ, ಚಂದ್ರ ಮತ್ತು ಗ್ರಹಗಳ ಕಕ್ಷೆಗಳ ಸೀಮಿತವಾಗಿರುವಂತೆ ಭಾಸವಾಗುವ 12 ನಕ್ಷತ್ರ ಪುಂಜಗಳ (ಇವುಗಳಿಗೆ ರಾಶಿಗಳೆಂದು ಹೆಸರು) ಇಕ್ಕಟ್ಟು ಪಟ್ಟಿಯಲ್ಲಿ ಕಾಣುವ ಮತ್ತು ಹೆಸರಿಗೂ ಆಕಾರ ಕ್ಕೂ ಸಾಮ್ಯವಿರುವ ನಕ್ಷತ್ರರಾಶಿ (ಸ್ಕಾರ್ಪಿಯನ್). ಈ ಇಕ್ಕಟ್ಟು ಪಟ್ಟಿಯ ಹೆಸರು ರಾಶಿಚಕ್ರ. ಮೇಷದಿಂದ ತೊಡಗುವ ರಾಶಿಚಕ್ರದಲ್ಲಿ 8ನೆಯದು ವೃಶ್ಚಿಕ. ಇದರ ವಿಶಾಲ ಆಕಾರವನ್ನು ಲೇಪಿಸುವ ಸುಮಾರು 12-13 ನಕ್ಷತ್ರಗಳ ಪೈಕಿ ಎದ್ದು ಕಾಣುವುದು ಜ್ಯೇಷ್ಠಾ (ಅಂಟಾರೆಸ್). ಇದೊಂದು ರಕ್ತದೈತ್ಯ ನಕ್ಷತ್ರ (ರೆಡ್ ಜಯಂಟ್). ಚೇಳಿನ (ವೃಶ್ಚಿಕ) ತಲೆಭಾಗದ (ಅಂದರೆ ಪಶ್ಚಿಮ ಕಡೆಗಿರುವ) ಸುಮಾರು 3 ನಕ್ಷತ್ರಗಳ ಬಾಗು ರೇಖೆಗೆ ಅನೂರಾಧಾ (ಅಕೃಬ್) ಎಂದೂ ಕೊಂಡಿಬಾಲ ಭಾಗದ ಸುಮಾರು 5 ನಕ್ಷತ್ರಗಳಿಗೆ ಒಟ್ಟಾಗಿ ಮೂಲಾ (ಶೌಲಾ) ಎಂದು ಹೆಸರು. ಜ್ಯೇಷ್ಠಾ ನಮ್ಮಿಂದ 330 ಜ್ಯೋತಿರ್ವರ್ಷ ದೂರದಲ್ಲಿದೆ. ಇದೊಂದು ರಕ್ತ ಅತಿದೈತ್ಯ ತಾರೆ. ಸೌರವ್ಯಾಸದ 300 ಮಡಿ ಇದೆ ಇದರ ವ್ಯಾಸ! ಉಜ್ಜ್ವಲತಾಂಕ 0.9-1.1ರ ನಡುವೆ ವ್ಯತ್ಯಯವಾಗುತ್ತದೆ. ಇದಕ್ಕೊಂದು ಉಜ್ಜ್ವಲತಾಂಕ 6 ಇರುವ ಸಂಗಾತಿ ನಕ್ಷತ್ರವೂ ಇದೆ.
ವರ್ಗ:ಜ್ಯೋತಿಷ್ಯ ವರ್ಗ:ರಾಶಿಫಲ
ಗೋಪಿ
ಗೋಪಿ ಒಂದು ಸಂಸ್ಕೃತ ಶಬ್ದವಾಗಿದೆ. ಇದು ಗೋಪಾಲ ಶಬ್ದದಿಂದ ವ್ಯುತ್ಪನ್ನವಾಗಿದೆ. ಇದು ದನಗಳ ಹಿಂಡಿನ ಉಸ್ತುವಾರಿ ವಹಿಸುವ ವ್ಯಕ್ತಿಯನ್ನು ಸೂಚಿಸುತ್ತದೆ. ಹಿಂದೂ ಧರ್ಮದಲ್ಲಿ ವಿಶೇಷವಾಗಿ ಗೋಪಿಕಾ ಹೆಸರನ್ನು ಹೆಚ್ಚು ಸಾಮಾನ್ಯವಾಗಿ ವೈಷ್ಣವ ಪಂಥದಲ್ಲಿ ಕೃಷ್ಣನಿಗಾಗಿ ತಮ್ಮ ಬೇಷರತ್ತಾದ ಭಕ್ತಿಗಾಗಿ ಪ್ರಸಿದ್ಧರಾಗಿರುವ ಗೊಲ್ಲರ ಹುಡುಗಿಯರನ್ನು ಸೂಚಿಸಲು ಬಳಸಲಾಗುತ್ತದೆ. ಹೀಗೆಂದು ಭಾಗವತ ಪುರಾಣ ಮತ್ತು ಇತರ ಪುರಾಣ ಸಾಹಿತ್ಯದಲ್ಲಿ ವರ್ಣಿಸಲಾಗಿದೆ. ಈ ಗುಂಪಿನಲ್ಲಿ ರಾಧೆ ಎಂಬ ಒಬ್ಬ ಗೋಪಿಕೆಯು ಅನೇಕ ಧಾರ್ಮಿಕ ಸಂಪ್ರದಾಯಗಳಲ್ಲಿ, ವಿಶೇಷವಾಗಿ ಗೌಡೀಯ ವೈಷ್ಣವ ಪಂಥದಲ್ಲಿ, ವಿಶೇಷವಾಗಿ ಹೆಚ್ಚಿನ ಪೂಜ್ಯಭಾವ ಮತ್ತು ಮಹತ್ವದ ಸ್ಥಾನವನ್ನು ಹೊಂದಿದ್ದಾಳೆ. ಗೌಡೀಯ ವೈಷ್ಣವ ಪಂಥದಲ್ಲಿ, ವೃಂದಾವನದ ೧೦೮ ಗೋಪಿಕೆಯರಿದ್ದಾರೆ. ರಾಧೆ ಮತ್ತು ಇತರ ಗೋಪಿಯರನ್ನು ಗೊಲ್ಲೆಯರು ಎಂದು ಸೂಚಿಸಲಾಗುತ್ತದಾದರೂ, ವೈಷ್ಣವ ಪಂಥದ ನಿಗೂಢ ದೇವತಾಶಾಸ್ತ್ರದ ಪ್ರಕಾರ ಅವರು ಕೃಷ್ಣನ ಶಾಶ್ವತವಾದ ಸಂಗಾತಿಗಳಾಗಿದ್ದಾರೆ.
ಉಲ್ಲೇಖಗಳು
ವರ್ಗ:ಕೃಷ್ಣನಿಗೆ ಸಂಬಂಧಿಸಿದ ಜನರು ವರ್ಗ:ಹಿಂದೂ ತಾತ್ವಿಕ ಪರಿಕಲ್ಪನೆಗಳು
ಜಾಮಿಯಾ ಮಸೀದಿ, ಉಡುಪಿ
೨೦೧೨ರ ಆಗಸ್ಟ್ ೧೦ ರಂದು ೪ ದಶಲಕ್ಷ ವೆಚ್ಚದ ಉಡುಪಿಯ ಅತಿ ದೊಡ್ಡ ಮಸೀದಿ ಜಾಮಿಯಾ ಮಸೀದಿಯನ್ನು ಶುಕ್ರವಾರ ಉದ್ಘಾಟಿಸಲಾಯಿತು. ಉದ್ಯಮಿ ಹಿದಾಯತುಲ್ಲಾ ಅಬ್ಬಾಸ್ ಉಚ್ಚಿಲ ಅಬುಧಾಬಿಯಲ್ಲಿ ತನ್ನ ವ್ಯವಹಾರವನ್ನು ಹೊಂದಿರುವ ಎನ್‌ಆರ್‌ಐ ಉದ್ಯಮಿ ಹಿದಾಯತುಲ್ಲಾ ಅಬ್ಬಾಸ್ ಉಚ್ಚಿಲ ಅವರು ವೆಚ್ಚದ ಪ್ರಮುಖ ಭಾಗವನ್ನು ಭರಿಸುವ ಪ್ರಸ್ತಾವನೆಯೊಂದಿಗೆ ಮುಂದಾದರು. ೨೦೧೦ ರಲ್ಲಿ ಅಡಿಪಾಯ ಹಾಕಲಾಯಿತು ಮತ್ತು ಸೊಗಸಾದ ರಚನೆಯನ್ನು ನಿರ್ಮಿಸಲಾಯಿತು. ಎರಡು ಶತಮಾನಗಳಷ್ಟು ಹಳೆಯದಾದ ಜಾಮಿಯಾ ಮಸೀದಿ, ೧೮,೦೦೦ ಚದರ ಅಡಿಗಳಷ್ಟು ವಿಶಾಲವಾದ ಪ್ರಾರ್ಥನಾ ಮಂದಿರಗಳೊಂದಿಗೆ ಹೊಸದಾಗಿ ನಿರ್ಮಿಸಲಾಗಿದ್ದು, ಏಕಕಾಲದಲ್ಲಿ ೩,೦೦೦ ಆರಾಧಕರಿಗೆ ಅವಕಾಶ ಕಲ್ಪಿಸುವ ಸಾಮರ್ಥ್ಯ ಹೊಂದಿದೆ. ಜಾಮಿಯಾ ಮಸೀದಿಯು ಮಹಿಳೆಯರಿಗಾಗಿ ವಿಶೇಷ ಮತ್ತು ಪ್ರತ್ಯೇಕ ಪ್ರಾರ್ಥನಾ ಮಂದಿರವನ್ನು ಒಳಗೊಂಡಿರುವ ಜಿಲ್ಲೆಯ ಮೊದಲ ಮಸೀದಿಯಾಗಿದ್ದು, ಏಕಕಾಲದಲ್ಲಿ ಸುಮಾರು ೪೦೦ ಆರಾಧಕರಿಗೆ ಅವಕಾಶ ಕಲ್ಪಿಸುವ ಸಾಮರ್ಥ್ಯವನ್ನು ಹೊಂದಿದೆ. ಉದ್ಘಾಟನಾ ದಿನದಂದು ಮಸೀದಿಯಲ್ಲಿ ಶುಕ್ರವಾರ ಪ್ರಾರ್ಥನೆ ಸಲ್ಲಿಸಲಾಯಿತು.
ಶುಕ್ರವಾರ ಆಗಸ್ಟ್ ೧೦ ರಂದು ಮಧ್ಯಾಹ್ನ ೧೨.೧೫ ಕ್ಕೆ ಮಸೀದಿಯ ಉದ್ಘಾಟನಾ ಸಮಾರಂಭ ನಡೆದಿದೆ. ಶುಕ್ರವಾರ ಸಂಜೆ ಇಫ್ತಾರ್ ಕೂಟ ನಡೆದಿದ್ದು, ಉಚ್ಚಿಲದ ಹಿದಾಯತುಲ್ಲಾ ಅಬ್ಬಾಸ್ ಉದ್ಘಾಟಿಸಿದರು. ಜಾಮಿಯಾ ಮಸೀದಿಯ ಖತೀಬರಾದ ಮೌಲಾನಾ ಮೊಹಿಯುದ್ದೀನ್ ಜೀಲಾನಿ ಪ್ರಾರ್ಥನೆ ಮತ್ತು ಶುಕ್ರವಾರದ ಪ್ರವಚನ ನೀಡಿದರು. ಜಾಮಿಯಾ ಮಸೀದಿಯ ಇಮಾಮ್ ಮೌಲಾನಾ ಮೊಹಿಯುದ್ದೀನ್ ಜಿಲಾನಿ ಜುಮಾ ಶುಕ್ರವಾರ ಪ್ರವಚನ ನೀಡಿದರು. ಮಾಜಿ ಎಂಎಲ್‌ಸಿ ಕೆ ಎಸ್ ಮಹಮ್ಮದ್ ಮಸೂದ್, ಹಿದಾಯತ್ ಗ್ರೂಪ್ ಆಫ್ ಇಂಡಸ್ಟ್ರೀಸ್ ಸಿಇಒ ಇಮ್ರಾನ್ ಹಿದಾಯತುಲ್ಲಾ, ದುಬೈ, ಜಾಮಿಯಾ ಮಸೀದಿ ವ್ಯವಸ್ಥಾಪನಾ ಸಮಿತಿ ಅಧ್ಯಕ್ಷ ಟಿ ಎಸ್ ಬುಡಾನ್ ಬಾಷಾ, ಉಪಾಧ್ಯಕ್ಷ ಅತೀಫ್ ಹುಸೇನ್, ಕಾರ್ಯದರ್ಶಿ ಖಮರುದ್ದೀನ್ ಎಂ ಮತ್ತಿತರರು ಉಪಸ್ಥಿತರಿದ್ದರು. ಉಡುಪಿ ಜಾಮಿಯಾ ಮಸೀದಿಯಲ್ಲಿ ಮಾರ್ಚ್ ೬ ಸೋಮವಾರದಂದು ಎಲ್ಲ ವಯೋಮಾನದವರೂ ಸೇರಿ ವಿವಿಧ ಧರ್ಮದ ಜನರು ಮಸೀದಿಯಲ್ಲಿ ನಡೆಯುತ್ತಿರುವ ಕಲಾಪಗಳನ್ನು ಅರಿಯುವ ಜತೆಗೆ ಕೋಮು ಸೌಹಾರ್ದತೆಗೆ ಸಾಕ್ಷಿಯಾದರು.
ವರ್ಗ:ವಿಕಿ ಇ-ಲರ್ನಿಂಗ್‍ನಲ್ಲಿ ತಯಾರಿಸಿದ ಲೇಖನ ವರ್ಗ:ಉಡುಪಿ ಜಿಲ್ಲೆಯ ಪ್ರೇಕ್ಷಣೀಯ ಸ್ಥಳಗಳ ಕ್ಯೂಆರ್ ಕೋಡ್ ಯೋಜನೆ ವರ್ಗ:ಉಡುಪಿ ಜಿಲ್ಲೆ ವರ್ಗ:ಉಡುಪಿ
ಕೊಯಾಂಬೆಡು ಸಗಟು ಮಾರುಕಟ್ಟೆ ಸಂಕೀರ್ಣ
ಕೊಯಾಂಬೆಡು ಸಗಟು ಮಾರುಕಟ್ಟೆ ಸಂಕೀರ್ಣ ವು(KWMC) ಏಷ್ಯಾದ ಅತೀ ದೊಡ್ಡ ಬೇಗನೆ ನಾಶವಾಗುವ ಸರಕುಗಳ ಮಾರುಕಟ್ಟೆ ಸಂಕೀರ್ಣಗಳಲ್ಲಿ ಒಂದಾಗಿದೆ, ಇದು ಚೆನ್ನೈನ ಕೋಯಂಬೇಡುನಲ್ಲಿದೆ. ಮಾರುಕಟ್ಟೆ ಸಂಕೀರ್ಣವು 295 acre ಹೊಂದಿದೆ ೧೯೯೬ ರಲ್ಲಿ ಉದ್ಘಾಟನೆಗೊಂಡ ಈ ಸಂಕೀರ್ಣವು ಸುಮಾರು ೩೧೦೦ ಅಂಗಡಿಗಳನ್ನು ಒಳಗೊಂಡಿದೆ ಹಾಗೂ ೧೦೦೦, ಕ್ಕೂ ಹೆಚ್ಚು ಸಗಟು ಅಂಗಡಿಗಳು ಮತ್ತು ೨೦೦೦ ಚಿಲ್ಲರೆ ಅಂಗಡಿಗಳನ್ನು ಒಳಗೊಂಡಿದೆ. ಇವುಗಳಲ್ಲಿ ೮೫೦ ಹಣ್ಣಿನ ಅಂಗಡಿಗಳು. ಇದು ಪೂನಮಲ್ಲಿ ಹೈ ರೋಡ್ ಮತ್ತು ನೆಸಪಕ್ಕಂ ರಸ್ತೆಯ ಪಕ್ಕದಲ್ಲಿದೆ. ಹಂತ I ರಲ್ಲಿ, ಸುಮಾರು 70 acre ಬೇಗನೆ ನಾಶವಾಗುವ ವಸ್ತುಗಳ ಸಗಟು ಮಾರುಕಟ್ಟೆಯನ್ನು ಅಭಿವೃದ್ಧಿಪಡಿಸಲಾಯಿತು. ೩೧೯೪ ಅಂಗಡಿಗಳನ್ನು ನಿರ್ಮಿಸುವ ಮೂಲಕ. ಮಾರುಕಟ್ಟೆಯಲ್ಲಿ ತರಕಾರಿ ಅಂಗಡಿಗಳಿಗೆ ಎರಡು ಬ್ಲಾಕ್‌ಗಳು ಮತ್ತು ಹಣ್ಣು ಮತ್ತು ಹೂವಿನ ಅಂಗಡಿಗಳಿಗೆ ತಲಾ ಒಂದು ಬ್ಲಾಕ್‌ಗಳನ್ನು ನಿರ್ಮಿಸಲಾಯಿತು. II ನೇ ಹಂತದಲ್ಲಿ, ಜವಳಿ ಮಾರುಕಟ್ಟೆ ಮತ್ತು ಹಂತ III ರಲ್ಲಿ, ಆಹಾರ ಧಾನ್ಯ ಮಾರುಕಟ್ಟೆ ಸಂಕೀರ್ಣವನ್ನು ಅಭಿವೃದ್ಧಿಪಡಿಸಲುಯೋಜಿಸಲಾಗಿದೆ.
ಕೊಯಂಬೆಡು ಅಗ್ನಿಶಾಮಕ ಸೇವಾ ಕೇಂದ್ರದ ಪಕ್ಕದಲ್ಲಿ ಹಾಗೂ ತರಕಾರಿ ಮಾರುಕಟ್ಟೆಯ ಎದುರು, ಚೆನ್ನೈ ಮಹಾನಗರ ಅಭಿವೃದ್ಧಿ ಪ್ರಾಧಿಕಾರಕ್ಕೆ ಸೇರಿದ ಏಳೆಂಟು ಎಕರೆ ಜಾಗದಲ್ಲಿ ಆಹಾರ ಧಾನ್ಯ ಮಾರುಕಟ್ಟೆಯನ್ನು ನಿರ್ಮಿಸಲಾಗಿದೆ .ಹಾಗೂ ಅದು ೫೦೦ಅಂಗಡಿಗಳನ್ನು ಹೊಂದಿರುತ್ತದೆ.
ಮಾರುಕಟ್ಟೆಯು ಗಡಿಯಾರವು ಸುತ್ತವ ಅನುಗುಣಕ್ಕೆ ,ಸಗಟು ಮಾರುಕಟ್ಟೆಯು ರಾತ್ರಿ ೧0 ರಿಂದ ಬೆಳಿಗ್ಗೆ ೧0 ರವರೆಗೆ ಕಾರ್ಯನಿರ್ವಹಿಸುತ್ತದೆ ಮತ್ತು ಚಿಲ್ಲರೆ ಮಾರುಕಟ್ಟೆಯು ಬೆಳಿಗ್ಗೆ10 ರಿಂದ ರಾತ್ರಿ 10 ರವರೆಗೆ ಕಾರ್ಯನಿರ್ವಹಿಸುತ್ತದೆ. ಮಾರುಕಟ್ಟೆಗೆ ಪ್ರತಿದಿನ ಸುಮಾರು ಒಂದು ಲಕ್ಷ ವೀಕ್ಷಕರು ಹಾಗೂ ೫00 ರಿಂದ ೬00 ವಾಹನಗಳು ಬರುತ್ತವೆ.
ಅಭಿವೃದ್ಧಿಗಳು
ಮೂಲಸೌಕರ್ಯ ಮತ್ತು ಸೌಕರ್ಯಗಳ ಪ್ರಚಾರ ಸಮಿತಿಯು ಮಾರುಕಟ್ಟೆ ಸಂಕೀರ್ಣದಲ್ಲಿ ಮಳೆನೀರು ಚರಂಡಿ ಜಾಲ ಸೇರಿದಂತೆ ಮೂಲಸೌಕರ್ಯಗಳ ವರ್ಧನೆ ಮತ್ತು ನಿರ್ವಹಣೆಗಾಗಿ ₹ ೩೩೬.೩ ಮಿಲಿಯನ್ ಹಂಚಿಕೆಗೆ ಅನುಮೋದನೆ ನೀಡಿದೆ. ಮಾರುಕಟ್ಟೆ ನಿರ್ವಹಣಾ ಸಮಿತಿಯು ೯ ಕಿ.ಮೀ ಉದ್ದದ ಹೊಸ ಮಳೆನೀರು ಚರಂಡಿಗಳನ್ನು ರಚಿಸುವುದು ಸೇರಿದಂತೆ ರಸ್ತೆಯ ಅಗಲೀಕರಣ ಮತ್ತು ಗೇಟ್ 7 ಮತ್ತು 14 ಅನ್ನು ಸಂಪರ್ಕಿಸುವ 350-ಮೀ ರಸ್ತೆಯ ಕಾಂಕ್ರೀಟೀಕರಣವಾಗಿದೆ. ಭಾರೀ ಗಾತ್ರಗಳ ವಾಹನದಲ್ಲಿ ವಸ್ತು ಸಾಗಿಸಲು ಬಳಸುತ್ತಿವೆ. ಮಾರುಕಟ್ಟೆಯು ಪ್ರತಿದಿನ 100,000 ಕ್ಕೂ ಹೆಚ್ಚು ಸಂದರ್ಶಕರನ್ನು ಹೊಂದಿದೆ. ಮಾರುಕಟ್ಟೆಗೆ ನಿತ್ಯ ಸರಾಸರಿ 1,500 ಲಾರಿಗಳು ಹಾಗೂ ಇತರೆ ಭಾರಿ ವಾಹನಗಳು ತರಕಾರಿ, ಹಣ್ಣು, ಹೂವುಗಳನ್ನು ತರುತ್ತವೆ.
2012 ರಲ್ಲಿ, ಮಾರುಕಟ್ಟೆಯನ್ನು ಹಸಿರು ಸಂಕೀರ್ಣವೆಂದು ಘೋಷಿಸಲಾಯಿತು. ಇದರ ಅಂಗವಾಗಿ ಮಾರುಕಟ್ಟೆ ಆವರಣದಲ್ಲಿ ಸುಮಾರು 1,000 ಗಿಡಗಳನ್ನು ನೆಡಲಾಯಿತು. ಈ ಸಂಕೀರ್ಣವು ₹ ೨೫ಮಿಲಿಯನ್ ವೆಚ್ಚದಲ್ಲಿ ಕಾಂಪೌಂಡ್ ಗೋಡೆಯೊಂದಿಗೆ ಭೂದೃಶ್ಯವನ್ನು ಮಳೆನೀರು ಕೊಯ್ಲು ರಚನೆಗಳು ಸೌರ ದೀಪಗಳನ್ನು ಒಳಗೊಂಡಿದೆ,
ಜಾನ್ ಜೇಮಿಸನ್
thumb ಜಾನ್ ಜೇಮಿಸನ್ -	1759-1838. ಸ್ಕಾಟ್‍ಲೆಂಡಿನ ಪಾದ್ರಿ ಮತ್ತು ನಿಘಂಟುಕಾರ.
ಬದುಕು
ಗ್ಲಾಸ್ಗೋ ನಗರದಲ್ಲಿ ಪಾದ್ರಿಯೊಬ್ಬನ ಮಗನಾಗಿ ಜನಿಸಿದ. ಆರಂಭದ ವ್ಯಾಸಂಗವನ್ನು ಹುಟ್ಟೂರಿನಲ್ಲಿಯೇ ಮುಗಿಸಿ ಅನಂತರ ಎಡಿನ್‍ಬರೋ ವಿಶ್ವವಿದ್ಯಾಲಯದಲ್ಲಿ ದೇವತಾಶಾಸ್ತ್ರವನ್ನು ವಿಶೇಷವಾಗಿ ವ್ಯಾಸಂಗ ಮಾಡಿದ. ಫಾರ್‍ಫರ್ ಪಟ್ಟಣದ ಚರ್ಚಿನ ಪಾದ್ರಿಯಾಗಿ 1779ರಲ್ಲಿ ನೇಮಕಗೊಂಡ. ಆಗ್ಗೆ ಚರ್ಚಿನ ಸಭೆಗಳಲ್ಲಿ ನಗರಕ್ಕೆ ಸೀಮಿತವಾದ ಸಭೆ ಮತ್ತು ಗ್ರಾಮಾಂತರ ಪ್ರದೇಶವನ್ನೊಳಗೊಂಡ ನಗರ ವಿರೋಧಿ ಸಭೆ ಎಂಬ ಎರಡು ಪಂಗಡಗಳಿದ್ದವು. ಫಾರ್‍ಫರ್ ಪಟ್ಟಣದಲ್ಲಿ ನಡೆದ ನಗರ ವಿರೋಧಿಸಭೆಗೆ ನಾಯಕನಾಗಿದ್ದುಕೊಂಡು ಅವೆರಡರ ಒಕ್ಕೂಟಕ್ಕಾಗಿ ಈತ ಬಹಳ ಶ್ರಮಿಸಿ ಸಫಲನಾದ. 1830ರಲ್ಲಿ ಪಾದ್ರಿ ಕೆಲಸದಿಂದ ನಿವೃತ್ತನಾದ ಈತ ಎಡಿನ್ ಬರೋದಲ್ಲಿಯೇ ನೆಲಸಿ, ಅಲ್ಲಿಯೇ ತೀರಿಕೊಂಡ.
ಸಾಧನೆ
ಜೇಮಿಸನ್ ಬರೆದಿರುವ ಸರ್ಮನ್ಸ್ ಆನ್ ದಿ ಹಾರ್ಟ್ (1790) ಎಂಬುದು ಸ್ಕಾಟ್‍ಲೆಂಡಿನ ಆಧ್ಯಾತ್ಮಿಕ ಕ್ಷೇತ್ರದಲ್ಲಿ ಪ್ರಸಿದ್ಧವಾಗಿದೆ. ಎಟಿಮಾಲೋಜಿಕಲ್ ಡಿಕ್ಷನರಿ ಆಫ್ ದಿ ಸ್ಕಾಟಿಷ್ ಲ್ಯಾಂಗ್ವೇಜ್ ಎಂಬುದು ಈತನ ಇನ್ನೊಂದು ಮುಖ್ಯ ಕೃತಿ. ಸ್ಕಾಟಿಷ್ ಭಾಷೆಯ ಅಧಿಕೃತ ನಿಘಂಟು ಎಂದು ಹೆಸರಾಗಿರುವ ಇದು ಎರಡು ಸಂಪುಟಗಳಲ್ಲಿ 1808ರಲ್ಲಿ ಪ್ರಕಟವಾಯಿತು. ಇದಕ್ಕೆ ಪೂರಕವಾಗಿ ಇನ್ನೆರಡು ಸಂಪುಟಗಳು 1825ರಲ್ಲಿ ಹೊರಬಂದವು. ಈ ನಿಘಂಟು ಸುಮಾರು ಒಂದೂವರೆ ಶತಮಾನಗಳ ಕಾಲದ ಬಹು ಜನರ ಬಳಕೆಯಲ್ಲಿತ್ತು. ಈ ಕೃತಿಯಿಂದಾಗಿ ಈತ ರಾಯಲ್ ಲಿಟರರಿ ಸೊಸೈಟಿಯ ಸದಸ್ಯನಾಗಿ (ಅಸೋಸಿಯೇಟ್) ಆಯ್ಕೆಯಾದ.
ಕೊಯಾಂಬೆಡು ಸಗಟು ಮಾರುಕಟ್ಟೆ ಸಂಕೀರ್ಣ
ಜೈವಿಕ-ಮೆಥೆನೇಷನ್ ಸಸ್ಯ
ಸಗಟು ಮಾರುಕಟ್ಟೆಯಿಂದ ಸಂಗ್ರಹಿಸಿದ ತರಕಾರಿ ಮತ್ತು ಹಣ್ಣಿನ ತ್ಯಾಜ್ಯದಿಂದ ವಿದ್ಯುತ್ ಉತ್ಪಾದಿಸಲು ₹ ೫೫ ಮಿಲಿಯನ್ ವೆಚ್ಚದಲ್ರಲಿ ೨೦೦೬ ರಲ್ಲಿ ಚೆನ್ನೈ ಮಹಾನಗರ ಅಭಿವೃದ್ಧಿ ಪ್ರಾಧಿಕಾರ (CMDA) ಸೆಟ್ ಮಾಡಿದ ಮಾರುಕಟ್ಟೆ ಸಂಕೀರ್ಣದಲ್ಲಿ ಜೈವಿಕ-ಮೆಥೆನೇಷನ್ ಘಟಕವನ್ನು ಉದ್ಘಾಟಿಸಲಾಯಿತು. ಬಯೋಮಿಥನೇಷನ್ ಘಟಕವು ೩೦ ಟನ್ ತ್ಯಾಜ್ಯದೊಂದಿಗೆ ದಿನಕ್ಕೆ೨೫೦೦ಘಟಕಗಳನ್ನು ಉತ್ಪಾದಿಸುವ ಸಾಮರ್ಥ್ಯವನ್ನು ಹೊಂದಿದೆ. ೨೦೦೮ ರಲ್ಲಿ ಕೊಯಂಬೆಡು ಮಾರುಕಟ್ಟೆ ನಿರ್ವಹಣಾ ಸಮಿತಿಯಿಂದ ಸ್ಥಾವರವನ್ನು ನಿರ್ವಹಿಸಲಾಯಿತು ಮತ್ತು ಯಂತ್ರದ ದುರಸ್ತಿಯ ಕಾರಣದಿಂದ ಬಳಕೆಯಲ್ಲಿರಲಿಲ್ಲ. ಸ್ಥಾವರವು ಏಪ್ರಿಲ್ ೨೦೧೧ ರಿಂದ ಮತ್ತೆ ಕಾರ್ಯನಿರ್ವಹಿಸಿತು ಆದರೆ ಕೇವಲ ನಾಲ್ಕು ತಿಂಗಳವರೆಗೆ ಮತ್ತು ಗ್ರಿಡ್‌ಗೆ ವಿದ್ಯುತ್ ಪೂರೈಸಲು ತಮಿಳುನಾಡು ಉತ್ಪಾದನೆ ಮತ್ತು ವಿತರಣಾ ನಿಗಮದ ( TANGEDCO ) ಅನುಮೋದನೆಗಾಗಿ ಕಾಯುತ್ತಿದೆ. ಸ್ಥಾವರವು ದಿನಕ್ಕೆ 30 ಟನ್ ತ್ಯಾಜ್ಯವನ್ನು 2,500 ಯೂನಿಟ್‌ಗಳಾಗಿ ಪರಿವರ್ತಿಸುವ ಸಾಮರ್ಥ್ಯವನ್ನು ಹೊಂದಿದೆ. ಮಾರುಕಟ್ಟೆಯಲ್ಲಿ ಪ್ರತಿದಿನ ಉತ್ಪತ್ತಿಯಾಗುವ ಸುಮಾರು ೧೫೦ ಟನ್ ತರಕಾರಿ ಮತ್ತು ಹಣ್ಣಿನ ತ್ಯಾಜ್ಯದಲ್ಲಿ ಸುಮಾರು ೩೦ಟನ್‌ಗಳನ್ನು ಪ್ರತ್ಯೇಕಿಸಲಾಗುತ್ತದೆ. ೫೦ ಟನ್ ತ್ಯಾಜ್ಯವನ್ನು ಗೊಬ್ಬರ ಮಾಡಲು ಒಟ್ಟು ೧.೭೫ ಎಕರೆ ಜಾಗ ನೀಡಲಾಗಿದೆ. ಬಾಳೆ ಕಾಂಡಗಳನ್ನು ಮರುಬಳಕೆ ಮಾಡುವ ಸಸ್ಯಗಳೂ ಇವೆ.
ಜಾನ್ ಜೇಮಿಸನ್
ಸಾಧನೆ
ವರ್ಗ:ಮೈಸೂರು ವಿಶ್ವವಿದ್ಯಾನಿಲಯ ವಿಶ್ವಕೋಶ
ಕೊಯಾಂಬೆಡು ಸಗಟು ಮಾರುಕಟ್ಟೆ ಸಂಕೀರ್ಣ
ಪಾರ್ಕಿಂಗ್
ಮಾರುಕಟ್ಟೆ ಸಂಕೀರ್ಣವು ಬಯೋಮೆಥನೇಷನ್ ಸ್ಥಾವರದ ಪಕ್ಕದಲ್ಲಿ ೭.೪೬-ಎಕರೆಯ ಮುಕ್ತವಾದ ಪಾರ್ಕಿಂಗ್ ಸ್ಥಳವನ್ನು ಹೊಂದಿದೆ, ಇದನ್ನು 5 ಏಪ್ರಿಲ್ 2013 ರಂದು CMDA ತೆರೆಯಿತು. ಯಾವುದೇ ಸಮಯದಲ್ಲಿ ೪೦೦ ಭಾರೀ ಗಾತ್ರದ ವಾಹನ ನಿಲುಗಡೆ ಮಾಡಲು ಇದು ಅವಕಾಶವನ್ನು ಹೊಂದಿದೆ.
ಸಾರಿಗೆ
ಮಾರುಕಟ್ಟೆಯು ಚೆನ್ನೈ ಮೊಫುಸಿಲ್ ಬಸ್ ಟರ್ಮಿನಸ್ ಮತ್ತು ಚೆನ್ನೈ ಮೆಟ್ರೋದ CMBT ಮತ್ತು ಕೊಯಾಂಬೆಡು ಮೆಟ್ರೋ ನಿಲ್ದಾಣಗಳ ಪಕ್ಕದಲ್ಲಿದೆ ಮತ್ತು ಹೀಗಾಗಿ ಬಸ್ ಮತ್ತು ರೈಲು ಸಾರಿಗೆಯಿಂದ ಉತ್ತಮ ಸಂಪರ್ಕವನ್ನು ಹೊಂದಿದೆ.
ಕೊಯಾಂಬೆಡು ಮೆಟ್ರೋ ನಿಲ್ದಾಣವು ಚೆನ್ನೈ ಮೆಟ್ರೋದ ೨ ನೇ ಸಾಲಿನಲ್ಲಿರುವ ಮೆಟ್ರೋ ರೈಲು ನಿಲ್ದಾಣವಾಗಿದೆ, ಇದು ಅಲಂದೂರಿನಿಂದ ಪ್ರಸ್ತುತವಾಗಿ ತೆರೆದ ಮೆಟ್ರೋ ಮಾರ್ಗದ ಒಂದು ಟರ್ಮಿನಲ್ ಆಗಿದೆ. ಈ ನಿಲ್ದಾಣವು ಚೆನ್ನೈ ಮೆಟ್ರೋದ ಕಾರಿಡಾರ್ II ರ ಉದ್ದಕ್ಕೂ ಬರುವ ಎತ್ತರದ ನಿಲ್ದಾಣಗಳಲ್ಲಿ ಒಂದಾಗಿದೆ, ಚೆನ್ನೈ ಸೆಂಟ್ರಲ್ - ಸೇಂಟ್ ಥಾಮಸ್ ಮೌಂಟ್ ಸ್ಟ್ರೆಚ್. ಈ ನಿಲ್ದಾಣವು ಕೊಯಂಬೇಡು, ಕೊಯಂಬೇಡು ತರಕಾರಿ ಮಾರುಕಟ್ಟೆ ಮತ್ತು ಕೊಯಾಂಬೆಡು ಖಾಸಗಿ ಬಸ್ ನಿಲ್ದಾಣದ ನೆರೆಹೊರೆಗಳಿಗೆ ಸೇವೆ ಸಲ್ಲಿಸುತ್ತದೆ. ಈ ನಿಲ್ದಾಣವನ್ನು ಕನ್ಸಾಲಿಡೇಟೆಡ್ ಕನ್‌ಸ್ಟ್ರಕ್ಷನ್ ಕನ್ಸೋರ್ಟಿಯಂ ಲಿಮಿಟೆಡ್ ( ಸಿಸಿಸಿಎಲ್ ) ನಿರ್ಮಿಸಿದೆ. ಡಿಸೆಂಬರ್ರ ೨೦೧೨ ರಲ್ಲಿ ಈ ನಿಲ್ದಾಣವು ರಚನಾತ್ಮಕವಾಗಿ ಪೂರ್ಣಗೊಂಡಿತು. ಅರುಂಬಕ್ಕಂ, CMBT, ವಡಪಳನಿ ಮತ್ತು ಅಶೋಕ್ ನಗರ ನಿಲ್ದಾಣಗಳ ಜೊತೆಗೆ ನಿಲ್ದಾಣದ ಏಕೀಕೃತ ವೆಚ್ಚ 1,395.4 ಮಿಲಿಯನ್.
ಅಶೋಕ್ ನಗರ ಮತ್ತು ವಡಪಳನಿ ಮೆಟ್ರೋ ನಿಲ್ದಾಣಗಳ ಜೊತೆಗೆ, ಕೊಯಾಂಬೆಡು ಮೆಟ್ರೋ ನಿಲ್ದಾಣವನ್ನು ಅಂಗಡಿಗಳು ಅಥವಾ ಕಚೇರಿ ಸ್ಥಳಗಳಿಗೆ ಬಾಡಿಗೆಗೆ ನೀಡುವ ಮೂಲಕ ಅಭಿವೃದ್ಧಿಪಡಿಸಲಾಗುವುದು. ಅಗ್ನಿ ಸುರಕ್ಷತಾ ಕ್ರಮಗಳ ಭಾಗವಾಗಿ, ನಿಲ್ದಾಣದಲ್ಲಿ ೫೦,೦೦೦ ರಿಂದ ಒಂದು ಲಕ್ಷ ಲೀಟರ್ ಸಾಮರ್ಥ್ಯದ ಭೂಗತ ನೀರಿನ ಟ್ಯಾಂಕ್‌ಗಳನ್ನು ಸ್ಥಾಪಿಸಲಾಗಿದೆ.
ಈ  ನಿಲ್ದಾಣವು ಕೊಂಯಬೆಡು ವ್ಯಾಪ್ತಿಯಿಂದ೧ಕಿಮೀ ದೂರದಲ್ಲಿದೆ .ಹೆದ್ದಾರಿ ಇಲಾಖೆಯು ಜವಾಹರಲಾಲ್ ನೆಹರು ರಸ್ತೆ -ಕಾಳಿಯಮ್ಮನ್ ಕೋಯಿಲ್ ಸ್ಟ್ರೀಟ್ ಜಂಕ್ಷನ್ ಮೂಲಕ ಹಾದುಹೋಗುವ 1-ಕಿಮೀ ಮೇಲ್ಸೇತುವೆಯನ್ನು ಪ್ರಸ್ತಾಪಿಸಿದೆ. ಪೂನಮಲ್ಲಿ ಹೈ ರೋಡ್ ಮೂಲಕ ನಿಲ್ದಾಣದ ಬಳಿ ಸ್ಕೈವಾಕ್ ಅನ್ನು ಸಹ ಯೋಜಿಸಲಾಗಿದೆ. ಸ್ಕೈವಾಕ್ ರೋಹಿಣಿ ಥಿಯೇಟರ್ ಅನ್ನು ಕೊಯಂಬೆಡು ಮೆಟ್ರೋ ನಿಲ್ದಾಣದೊಂದಿಗೆ ಸಂಪರ್ಕಿಸುತ್ತದೆ.
ಕೋವಿಡ್ 19 ಕೇಂದ್ರಬಿಂದು
೨೦೨೦ರ ಸಾಂಕ್ರಾಮಿಕ ಸಮಯದಲ್ಲಿ, ಕೊಯಾಂಬೆಡು ಮಾರುಕಟ್ಟೆಯು ತಮಿಳುನಾಡಿನಲ್ಲಿ ಕರೋನವೈರಸ್ ಕಾಯಿಲೆಯ ( COVID-19) ಅತಿ ದೊಡ್ಡ ಭಾಗವಾಗಿ ಸಮೂಹದ ಕೇಂದ್ರ ಬಿಂದುವಾಯಿತು.
ಉಲ್ಲೇಖಗಳು
ವರ್ಗ:ತಮಿಳುನಾಡು
ಕಚ್
ಕಚ್ : ಗುಜರಾತ್ ರಾಜ್ಯದ ಒಂದು ಜಿಲ್ಲೆ. ಇದನ್ನು ಕಛ್ ಎಂದೂ ಕರೆಯುವುದುಂಟು.ಇದು ಗುಜರಾತ್ ರಾಜ್ಯದ ಅತ್ಯಂತ ದೊಡ್ಡ ಜಿಲ್ಲೆ.
ಭೌಗೋಳಿಕ
ಸ್ಥೂಲವಾಗಿ ಉತ್ತರ ಆಕ್ಷಾಂಶ 22ಂ 47' ನಿಂದ 24ಂ ಮತ್ತು ಪುರ್ವರೇಖಾಂಶ 68ಂ 15' ನಿಂದ 71ಂ 11'ಗಳ ನಡುವೆ ಹರಡಿರುವ ಪರ್ಯಾಯದ್ವೀಪ.
ವಿಸ್ತೀರ್ಣ ಮತ್ತು ಜನಸಂಖ್ಯೆ
ಸು. 45,652 ಚಕಿಮೀ, ಜನಸಂಖ್ಯೆ : ೨೦,೯೩,೩೭೧ (೨೦೧೧) ಜನಸಾಂದ್ರತೆ : ಚ ಕಿಮೀಗೆ ೪೬ ಜನರು.
ಮೇಲ್ಮೈ ಲಕ್ಷಣ
ಇದರ ನಡುಭಾಗ ಉಬ್ಬು. ಇದನ್ನು ಸುತ್ತುವರಿದಿರುವ ಕಚ್ ರಣದ ತಗ್ಗುನೆಲ ಮಳೆಗಾಲದಲ್ಲಿ ನೀರಿನಿಂದಾವೃತವಾಗಿರುತ್ತದೆ. ಉತ್ತರದ್ದು ಮಹಾರಣ್; ದಕ್ಷಿಣದಲ್ಲಿರುವುದು ಸಣ್ಣ ರಣ್. ಪಶ್ಚಿಮದಲ್ಲಿ ಅಗಲವಾಗಿ ಪುರ್ವಕ್ಕೆ ಕಿರಿದಾಗುವ ನಗ್ನೀಕೃತ ಬೆಟ್ಟಗಳ ಸಾಲೊಂದು ಈ ಜಿಲ್ಲೆಯ ನಡುವೆ ಹಾಯುತ್ತದೆ. ಈ ಜಿಲ್ಲೆಯ ಮುಖ್ಯಪಟ್ಟಣವಾದ ಭುಜ್‍ಗೆ 32 ಕಿಮೀ ದೂರದಲ್ಲಿರುವ ದಿನೋಧರ್ ಅತ್ಯಂತ ಎತ್ತರದ ಬೆಟ್ಟ (388 ಮೀ) ಪಚ್ಚಂ ದ್ವೀಪ ಇನ್ನೂ ಎತ್ತರ (465 ಮೀ). ಕೇಂದ್ರದ ದಿಣ್ಣೆಯ ಪ್ರದೇಶ ಬಂಜರುನೆಲ. ಉತ್ತರ ದಕ್ಷಿಣ ಭಾಗಗಳನ್ನು ಇದು ಪ್ರತ್ಯೇಕಿಸುತ್ತದೆ. ಮಳೆ ಬಲು ಕಡಿಮೆ. ಬೆಟ್ಟಗಳ ಬುಡದ ಬಳಿ ಕಟ್ಟಲಾಗಿರುವ ಸಣ್ಣ ಕೆರೆಗಳು ಸಾಗುವಳಿಗೆ ನೀರೊದಗಿಸುತ್ತವೆ. ಈ ಪ್ರದೇಶದ ಜನಸಂಖ್ಯೆ ಬಲು ವಿರಳ. ಕರಾವಳಿಯ ತಗ್ಗುನೆಲ ವೈವಿಧ್ಯಮಯ. ಉತ್ತರಕ್ಕೂ ದಕ್ಷಿಣಕ್ಕೂ ಹರಿಯುವ ನದಿಗಳು ನೆಲವನ್ನು ಅಲ್ಲಲ್ಲಿ ಕೊರೆದಿವೆ. ಸಮುದ್ರದ ಬಳಿಯ ನೆಲ ಬೀಳು ಬಿದ್ದಿದೆ. ಉತ್ತರದ ನದಿಗಳು ಸಮುದ್ರ ತಲುಪಲಾರದೆ ನೆಲದಲ್ಲೆ ಇಂಗಿಹೋಗುತ್ತವೆ. ಕರಾವಳಿಯಲ್ಲಿ ಅಲ್ಲಲ್ಲಿ ಜೌಗುನೆಲವನ್ನೂ ಮರಳಗುಡ್ಡೆಗಳನ್ನೂ ಕಾಣಬಹುದು. ಉತ್ತರದ ಕರಾವಳಿಯ ತಗ್ಗುನೆಲ ಈಚೆಗೆ ಸಮುದ್ರದಿಂದ ಮೇಲೆದ್ದಿರಬೇಕು. ಇದು ತ್ರಿಕೋಣಾಕಾರವಾಗಿದೆ. ವರ್ಷಕ್ಕೆ 30 ಸೆಂ ಮಳೆಯೂ ಆಗದ ಈ ಪ್ರದೇಶ ಬಂಜರು. ಕೆಲಭಾಗಗಳಲ್ಲಿ ನೀರು ನಿಂತಿದೆ.
ವಾಣಿಜ್ಯ
ವ್ಯವಸಾಯ ಬಲು ಕಡಿಮೆ. ಪಶುಪಾಲನೆಯೇ ಜನರ ಮುಖ್ಯ ಉದ್ಯೋಗ. ಮೇವು ನೀರುಗಳ ಅಭಾವದಿಂದ ಹೈನು ಉದ್ಯೋಗವನ್ನು ಬೆಳೆಯಿಸುವುದಾಗಿಲ್ಲ. ಆದರೂ ಇವರು ಮಾರಾಟಕ್ಕಾಗಿ ಒಳ್ಳೆಯ ತಳಿಯ ದನಗಳನ್ನು ಸಾಕುತ್ತಾರೆ. ಚರ್ಮ ಹದಗಾರಿಕೆ, ಪಾದರಕ್ಷೆ ತಯಾರಿಕೆ ಮುಂತಾದ ಕಸಬುಗಳಲ್ಲಿ ನಿರತರಾದ ಕೆಲವರು ಇಲ್ಲಿದ್ದಾರೆ. ಇಲ್ಲಿಯ ಜನ ಸಿಂಧಿನಿಂದ ವಲಸೆ ಬಂದವರು. ಇವರ ಸಾಮಾಜಿಕ ಕಟ್ಟಳೆಗಳೂ ಸಂಪ್ರದಾಯಗಳೂ ಗುಜರಾತಿನ ಉಳಿದ ಭಾಗದವರವಕ್ಕಿಂತ ಭಿನ್ನ. ಕಚ್ನ ನೈಋತ್ಯ ಕರಾವಳಿಯ ಉದ್ದ ಸು. 230 ಕಿಮೀ ಇದು ಕೋರಿಕಡಲಚಾಚಿನಿಂದ ಹಿಡಿದು ಪುರ್ವದಲ್ಲಿರುವ ಕಾಂಡ್ಲದ ವರೆಗೆ ಹಬ್ಬಿದೆ. ಕೋರಿ ಕಡಲಚಾಚಿನ ದಕ್ಷಿಣದಲ್ಲಿರುವ ಕರಾವಳಿ ನೆಲವೂ ಪಶ್ಚಿಮಭಾಗವೂ ಸಮುದ್ರದಿಂದ ಈಚೆಗೆ ಮೇಲೆದ್ದ ಪ್ರದೇಶ. ಹಲವಾರು ಸಣ್ಣ ಪುಟ್ಟ ನದಿಗಳು ನೆಲವನ್ನೆಲ್ಲ ಕೊರೆದಿವೆ. ಕೊರೆಯದೆ ಉಳಿದಿರುವ ಪ್ರದೇಶದಲ್ಲಿ ಮಾತ್ರ ವ್ಯವಸಾಯ ಸಾಧ್ಯ, ಕಮರಿಗಳಿಗೆ ಅಲ್ಲಲ್ಲಿ ಕಟ್ಟೆ ಕಟ್ಟಿ ನೀರು ಶೇಖರಿಸಲಾಗಿದೆ. ನದಿ ಕಣಿವೆಗಳಲ್ಲಿ ಅಲ್ಲಲ್ಲಿ ವ್ಯವಸಾಯಕ್ಕಾಗಿ ಬಾವಿಗಳನ್ನೂ ತೋಡಲಾಗಿದೆ. ಇಲ್ಲೂ ಜನವಸತಿ ವಿರಳವೆಂದೇ ಹೇಳಬೇಕು. ಕಚ್ನ ದಕ್ಷಿಣದ ಮೈದಾನಪ್ರದೇಶ ಆರ್ಥಿಕವಾಗಿ ಹೆಚ್ಚು ಮುಂದುವರಿದಿದೆ. ಇದನ್ನು ಕಾಥಿಯವಾಡ್ ಮತ್ತು ಗುಜರಾತ್ ಬಯಲುಗಳಿಗೆ ಹೋಲಿಸಬಹುದು. ಉತ್ತರ-ದಕ್ಷಿಣವಾಗಿ ಅನೇಕ ನದಿಗಳು ಈ ಪ್ರದೇಶದಲ್ಲಿ ಹರಿಯುತ್ತವೆ. ನೆಲ ಮಟ್ಟಸ; 30 ಕಿಮೀ ದೂರಕ್ಕೆ 80 ಮೀನಷ್ಟು ಮಾತ್ರ ಏರುತ್ತದೆ. ಇದು ಅಷ್ಟೇನೂ ನಗ್ನೀಕೃತವಾಗಿಲ್ಲ. ಕಚ್ನ ಉಳಿದ ಭಾಗಗಳಿಗಿಂತ ಇಲ್ಲಿ ಹೆಚ್ಚು ಮಳೆಯಾಗುತ್ತದೆ. ಆದ್ದರಿಂದ ವ್ಯವಸಾಯೋತ್ಪನ್ನ ಇಲ್ಲಿ ಹೆಚ್ಚು. ಮಳೆಗಾಲದಲ್ಲಿ ಹುಲ್ಲು ಬೆಳೆಯುತ್ತದೆ. ಆದ್ದರಿಂದ ದನಕರುಗಳ ಮೇವಿಗೆ ತೊಂದರೆಯಿಲ್ಲ. ಉಳಿದ ಭಾಗಗಳಿಗಿಂತ ಇಲ್ಲಿ ಜನಸಾಂದ್ರತೆ ಹೆಚ್ಚು ಇಡೀ ಜಿಲ್ಲೆಯ ಜನಸಾಂದ್ರತೆ ಚ ಕಿಮೀಗೆ 35 ಮಂದಿಯಾದರೆ ಇಲ್ಲಿಯ ತಾಲ್ಲೂಕುಗಳಾದ ಮಾಂಡ್ವಿ, ಮುಂಡ್ರ ಮತ್ತು ಅಂಜಾರ್ಗಳಲ್ಲಿ ಕ್ರಮವಾಗಿ 75, 63 ಮತ್ತು 78 ಮಂದಿ. ಕಚ್‍ನ ಆರು ಪಟ್ಟಣಗಳ ಪೈಕಿ ಐದು ಇಲ್ಲಿವೆ. ಮಾಂಡ್ವಿ (42,355), ಮುಂಡ್ರ (1293), ಅಂಜಾರ್ (68343), ಕಾಂಡ್ಲ (14695) ಮತ್ತು ಗಾಂಧೀಧಾಮ್ (151693) ಈ ಪಟ್ಟಣಗಳು. ಕಾಂಡ್ಲ ಮತ್ತು ಗಾಂಧೀಧಾಮ್ಗಳು ಈಚಿನವು. ಕಾಂಡ್ಲ ಮುಖ್ಯ ಬಂದರು. ಮಾಂಡ್ವಿ ಮಧ್ಯಮ ಗಾತ್ರದ ಬಂದರು. ಜೋಳ, ಬಾರ್ಲಿ, ಗೋದಿ, ದ್ವಿದಳಧಾನ್ಯಗಳು, ಹತ್ತಿ ಇಲ್ಲಿ ಬೆಳೆಯುತ್ತವೆ. ಜಿಪ್ಸಮ್, ಸುಣ್ಣಕಲ್ಲು ಮತ್ತು ಅಮೃತಶಿಲೆ ಮುಖ್ಯ ಖನಿಜಗಳು.
ಮುಖ್ಯ ಪಟ್ಟಣಗಳು
ಭುಜ್ ಜಿಲ್ಲಾ ಮುಖ್ಯಪಟ್ಟಣ. ಜನಸಂಖ್ಯೆ 136429 (2001). ಇದು ಅಹಮದಾಬಾದಿನಿಂದ ಪಶ್ಚಿಮಕ್ಕೆ 305 ಕಿಮೀ ದೂರದಲ್ಲಿದೆ, ಪಶ್ಚಿಮ ರೈಲ್ವೆಯ ದೆಹಲಿ-ಮುಂಬಯಿ ಮಾರ್ಗದೊಂದಿಗೆ ಭುಜ್ಗೆ ಸಂಬಂಧ ಕಲ್ಪಿಸಲಾಗಿದೆ.ಮಾಂಡ್ವಿ (42,355), ಮುಂಡ್ರ (1293), ಅಂಜಾರ್ (68343), ಕಾಂಡ್ಲ (14695) ಮತ್ತು ಗಾಂಧೀಧಾಮ್ (151693) ಇತರ ಪಟ್ಟಣಗಳು. ಮಾಂಡ್ವಿಯಲ್ಲಿರುವ ಅರಮನೆ ವಾಸ್ತುಶಿಲ್ಪ ದೃಷ್ಟಿಯಿಂದ ಮುಖ್ಯ. ಚಿನ್ನದ ಕುಸುರಿ, ರೇಷ್ಮೆ ಹತ್ತಿ ಕಸೂತಿ ಮುಖ್ಯ ಕರಕೌಶಲಗಳು.
ಜಾನಪದ ಮತ್ತು ಸಂಸ್ಕೃತಿ
ಕಡಲ ಕರೆಯ ಜನ ಒಳ್ಳೆಯ ನಾವಿಕರು. ಭಾರತದ ವಿಭಜನೆಯಾದಾಗ (1947) ಸಿಂಧ್‍ನಿಂದ ಭಾರತಕ್ಕೆ ಬಂದ ಜನ ಗಾಂಧೀಧಾಮದಲ್ಲಿ ವಸತಿ ಹೊಂದಿದ್ದಾರೆ.
ಇತಿಹಾಸ
ಕಚ್ ಜಿಲ್ಲೆಯ ಪ್ರಾಚೀನ ಇತಿಹಾಸವೇನೆಂಬುದು ಗೊತ್ತಾಗಿಲ್ಲ. ಇಲ್ಲಿ ಶಿಲಾಯುಗದ ಅವಶೇಷಗಳಿಲ್ಲದಿದ್ದರೂ ದೇಶಲ್ಪುರ ಮತ್ತು ತೋಡಿಯಟಿಂಬೊಗಳಲ್ಲಿ ಹರಪ್ಪ ನಾಗರಿಕತೆಯ ಅವಶೇಷಗಳು ದೊರಕಿವೆ. ಆಮೇಲಿನ ಕಾಲಕ್ಕೆ ಸಂಬಂಧಿಸಿದಂತೆ ಇದ್ದಿರಬಹುದಾದ ಅವಶೇಷಗಳ ಬಗ್ಗೆ ಮಾಹಿತಿಗಳು ತಿಳಿದುಬಂದಿಲ್ಲ. 13ನೆಯ ಶತಮಾನದಲ್ಲಿ ಸಿಂಧ್‍ನಿಂದ ಓಡಿಬಂದ ನಮ್ಮ ರಜಪುತರಿಗೆ ಕಚ್ನ ಚಾವಡ ರಜಪುತರು ಆಶ್ರಯ ನೀಡಿದರು. ಆದರೆ ಸು. 1320ರಲ್ಲಿ ಇವರು ತಮ್ಮ ಆಶ್ರಯದಾತರನ್ನೇ ಉರುಳಿಸಿ ಅಧಿಕಾರ ಗಳಿಸಿದರು. 1540-1760ರ ವರೆಗೆ ಎಲ್ಲ ರಜಪುತರೂ ಒಂದಾಗಿ ಆಳಿದರು. ಆಮೇಲೆ ಸ್ವಲ್ಪ ಕಾಲ ಇದು ಸಿಂಧಿನ ಮುಸ್ಲಿಮರ ಆಕ್ರಮಣಕ್ಕೆ ತುತ್ತಾಗಿತ್ತು. 1813ರಲ್ಲಿ ರಜಪುತನೊಬ್ಬ ಮತ್ತೆ ಇದನ್ನು ವಶಪಡಿಸಿಕೊಂಡ. 1815ರಲ್ಲಿ ಬ್ರಿಟಿಷರು ರಣ್ ಪ್ರದೇಶವನ್ನು ಆಕ್ರಮಿಸಿ, ದೊರೆಯಾದ ಮಹಾರಾವ್ ಭಾರ್ಮೂಲ್ಜಿಯೊಂದಿಗೆ ಒಪ್ಪಂದ ಮಾಡಿಕೊಂಡರು. ಅಂಜಾರ್ ಬ್ರಿಟಿಷರಿಗೆ ಸೇರಿತು. 1819ರಲ್ಲಿ ಈ ರಾಜನ ಪದಚ್ಯುತಿಯಾಗಿ ಇವನ ಮಗನಾದ ಎರಡನೆಯ ರಾವ್ ದೇಸಾಲ್ಜಿಗೆ ಪಟ್ಟ ಕಟ್ಟಲಾಯಿತು. ಬ್ರಿಟಿಷ್ ಆಳ್ವಿಕೆಯಲ್ಲಿ ಮೊದಲು ಇದು ಮುಂಬಯಿ ಪ್ರಾಂತ್ಯದ ಗವರ್ನರ ಆಡಳಿತಕ್ಕೆ ಒಳಪಟ್ಟಿತ್ತು. ಆಮೇಲೆ ಇದನ್ನು ಏಜೆನ್ಸಿಯ ಆಡಳಿತಕ್ಕೆ ವಹಿಸಲಾಯಿತು. ಭಾರತಕ್ಕೆ ಸ್ವಾತಂತ್ರ್ಯ ಬಂದಾಗ ಇದು ಕೇಂದ್ರಾಡಳಿತ ಪ್ರದೇಶವಾಗಿದ್ದು, 1956ರಲ್ಲಿ ಮುಂಬಯಿ ರಾಜ್ಯದ ಜಿಲ್ಲೆಯಾಗಿ, 1960ರಲ್ಲಿ ಗುಜರಾತ್ ರಾಜ್ಯಕ್ಕೆ ಸೇರಿತು.
ಬಾಹ್ಯ ಸಂಪರ್ಕಗಳು
ವರ್ಗ:ಗುಜರಾತದ ಜಿಲ್ಲೆಗಳು ವರ್ಗ:ಭಾರತದ ಜಿಲ್ಲೆಗಳು ವರ್ಗ:ಭೂಗೋಳ
ಗೋಣಿಮರ
ಗೋಣಿಮರವು ಮೋರೇಸಿ ಕುಟುಂಬಕ್ಕೆ ಸೇರಿದ ಒಂದು ದೊಡ್ಡ ಗಾತ್ರದ ಮರ. ಅಂಜೂರ, ಅರಳಿ, ಆಲ ಮುಂತಾದ ಮರಗಳ ಹತ್ತಿರ ಸಂಬಂಧಿ. ಶಾಸ್ತ್ರೀಯ ಹೆಸರು ಫೈಕಸ್ ಡ್ರೂಪೇಸಿಯ ಇಲ್ಲವೆ ಫೈಕಸ್ ಮೈಸೂರೆನ್ಸಿಸ್. ಕರ್ನಾಟಕದ ಮೂಲವಾಸಿಯಾದ ಇದು ಪಶ್ಚಿಮ ಘಟ್ಟಗಳ ದಟ್ಟ ಕಾಡುಗಳಲ್ಲಿ ಸ್ವಾಭಾವಿಕವಾಗಿ ಬೆಳೆಯುತ್ತದೆ. ಶ್ರೀಲಂಕಾ, ಬರ್ಮ ಮತ್ತು ಭಾರತದ ಖಾಸಿ ಬೆಟ್ಟಗಳಲ್ಲೂ ಇದನ್ನು ಕಾಣಬಹುದು. ಗೋಣಿ ಮರವನ್ನು ಅಲಂಕಾರಕ್ಕಾಗಿ ಉದ್ಯಾನವನಗಳಲ್ಲೂ ಸಾಲು ಮರವಾಗಿ ರಸ್ತೆಯ ಅಂಚುಗಳಲ್ಲಿಯೂ ಬೆಳೆಸುವುದುಂಟು.
ವಿವರಗಳು
ಗೋಣಿಮರ ಸುಮಾರು 15 - 20 ಮೀ. ಎತ್ತರಕ್ಕೆ ಬೆಳೆಯುವ ಮರ. ಕಾಂಡ ಬೂದು ಬಣ್ಣದ್ದು. ಎಳೆಯ ಕಾಂಡವನ್ನು ಮುರಿದರೆ ಬಿಳಿ ಬಣ್ಣದ ಹಾಲ್ನೊರೆ ಒಸರುತ್ತದೆ. ಎಲೆಗಳು ಸರಳ ಮಾದರಿಯವು; ಪರ್ಯಾಯ ಮಾದರಿಯಲ್ಲಿ ಜೋಡಣೆಗೊಂಡಿವೆ. ಆಕಾರ ಅಂಡದಂತೆ. ತುದಿ ಮೊನಚು. ಎಲೆಗಳ ಮೈ ಹೊಳಪಿನದು. ಎಲೆಗಳು ಎಳೆಯವಾಗಿರುವಾಗ ವೃಂತಪತ್ರ ರಕ್ಷಿತವಾಗಿರುತ್ತವೆ; ದೊಡ್ಡವಾದಂತೆ ವೃಂತಪತ್ರ ಬಿದ್ದು ಹೋಗುತ್ತದೆ. ಹೂಗಳು ಬಲು ಚಿಕ್ಕವು. ಅರಳಿ, ಆಲ ಮುಂತಾದವುಗಳಲ್ಲಿರುವಂತೆ ಅವು ಗುಂಡನೆಯ ಹೂಗೊಂಚಲುಗಳ ಒಳಭಾಗದಲ್ಲಿ ಸಮಾವೇಶಗೊಂಡಿವೆ. ಹೂಗೊಂಚಲಿಗೆ ಹೈಪ್ಯಾಂತೋಡಿಯಮ್ ಎಂದು ಹೆಸರು. ಇದು ಹೊರನೋಟಕ್ಕೆ ಕಾಯಿಯಂತೆಯೇ ಕಾಣುತ್ತದೆ. ಎಳೆಯದಿರುವಾಗ ಇದರ ಬಣ್ಣ ಹಸಿರು, ಮಾಗಿದ ಮೇಲೆ ಕಿತ್ತಳೆ ಬಣ್ಣಕ್ಕೆ ತಿರುಗುತ್ತದೆ. ಆಗ ಇದನ್ನು ಸೈಕೋನಸ್ ಎಂದು ಕರೆಯುತ್ತಾರೆ. ಹೂಗಳು ಏಕಲಿಂಗಿಗಳು. ಪ್ರತಿ ಹೂಗೊಂಚಲು ಸಣ್ಣ ದ್ವಾರವನ್ನು ಪಡೆದಿರುವ ಒಂದು ಪಾತ್ರೆಯಂತಿದೆ. ಒಳಗೆ ತಳಭಾಗದಲ್ಲಿ ಹೆಣ್ಣು ಹೂಗಳೂ ಮೇಲ್ಭಾಗದಲ್ಲಿ ಅಂದರೆ ದ್ವಾರದ ಕಡೆಗೆ ಕೆಲವು ಗಂಡು ಹೂಗಳೂ ಇವೆ. ಇವಕ್ಕೆ ಗಾಲ್ ಹೂಗಳೆಂದು ಹೆಸರು. ಪ್ರತಿ ಗಂಡು ಹೂವಿನಲ್ಲಿ ನಾಲ್ಕು ಪೆರಿಯಾಂತ್ ಹಾಲೆಗಳು ಮತ್ತು ಒಂದೇ ಕೇಸರ ಹಾಗೂ ಪ್ರತಿಯೊಂದು ಹೆಣ್ಣು ಹೂವಿನಲ್ಲಿ ನಾಲ್ಕು ಪೆರಿಯಾಂತ್ ಹಾಲೆಗಳು ಮತ್ತು ಉಚ್ಚ ಸ್ಥಾನದ ಒಂದು ಅಂಡಾಶಯ ಇವೆ. ಅಂಡಾಶಯದೊಳಗೆ ಒಂದು ಅಂಡಕ ಮಾತ್ರ ಇದೆ. ಗಾಲ್ ಹೂಗಳ ಅಂಡಾಶಯದಲ್ಲಿ ಅಂಡಕದ ಬದಲು ಒಂದು ಬಗೆಯ ಕೀಟದ ಕೋಶಾವಸ್ಥೆ ಇರುತ್ತದೆ.
ಉಪಯೋಗಗಳು
ಮಕ್ಕಳಿಗೆ ದಡಾರ ಬಂದಾಗ ಗೋಣಿಮರದ ಹಾಲ್ನೊರೆಯನ್ನು ಮೇಕೆ ಇಲ್ಲವೆ ಹಸು ಹಾಲಿನೊಂದಿಗೆ ಸೇರಿಸಿ ಕೊಡುವುದಿದೆ. ಮರವನ್ನು ಸೌದೆಯಾಗೂ ಸೊಪ್ಪು ಸದೆಯನ್ನು ಜಾನುವಾರಗಳ ಮೇವಾಗೂ ಉಪಯೋಗಿಸುತ್ತಾರೆ.
ಹುಕ್ಕಾ
thumb|ಹುಕ್ಕಾ ಸೇದುತ್ತಿರುವ ಒಬ್ಬ ವ್ಯಕ್ತಿ ಹುಕ್ಕಾ (ಗುಡಗುಡಿ) ಸುವಾಸನೆಯುಕ್ತ ತಂಬಾಕು, ಅಥವಾ ಕೆಲವೊಮ್ಮೆ ಗಾಂಜಾ ಅಥವಾ ಅಫೀಮನ್ನು ಬಾಷ್ಪೀಕರಿಸಿ ಸೇದುವ ಒಂದು ಏಕ ಅಥವಾ ಬಹು ವಿಭಾಗಳುಳ್ಳ ಉಪಕರಣ. ಸೇದುವ ಮುನ್ನ ಇವುಗಳ ಧೂಮ/ಹೊಗೆಯನ್ನು ಹಲವುವೇಳೆ ಗಾಜು ಆಧಾರಿತ ನೀರಿನ ಪಾತ್ರೆಯ ಮೂಲಕ ಸಾಗಿಸಲಾಗುತ್ತದೆ.
ಹುಕ್ಕಾದ ಮೂಲಕ ಧೂಮಪಾನ ಮಾಡುವುದರಿಂದ ಆರೋಗ್ಯದ ಮೇಲೆ ಉಂಟಾಗುವ ಅಪಾಯಗಳಲ್ಲಿ ನೀರಿನಿಂದ ಶೋಧನೆಯಾಗದ ವಿಷಕಾರಿ ರಾಸಾಯನಿಕಗಳಿಗೆ ಒಡ್ಡಿಕೆ ಮತ್ತು ಹುಕ್ಕಾಗಳನ್ನು ಹಂಚಿಕೊಳ್ಳಲಾದಾಗ ಸಾಂಕ್ರಾಮಿಕ ರೋಗದ ಅಪಾಯ ಸೇರಿವೆ.
ಹುಕ್ಕಾದ ಹುಟ್ಟಿಗೆ ಸಂಬಂಧಿಸಿದಂತೆ ಎರಡು ಸಿದ್ಧಾಂತಗಳಿವೆ. ಮೊದಲನೆಯದೆಂದರೆ ಜೆಸುಟರು ಮಧ್ಯಕಾಲೀನ ಭಾರತಕ್ಕೆ ತಂಬಾಕುವನ್ನು ಪರಿಚಯಿಸಿದ ನಂತರ, ಅಕ್ಬರ್‌ನ ಒಬ್ಬ ವೈದ್ಯನಾಗಿದ್ದ ಅಬುಲ್ ಫ಼ತ್ ಗಿಲಾನಿ ತಂಬಾಕಿನ ಚಿಲುಮೆಯನ್ನು ಮೊಘಲ್ ಸಾಮ್ರಾಜ್ಯದ ಕಾಲದಲ್ಲಿ ಫತೇಪುರ್ ಸಿಕ್ರಿಯಲ್ಲಿ ಆವಿಷ್ಕರಿಸಿದನು. ಭಾರತೀಯ ಉಪಖಂಡದಿಂದ ಹುಕ್ಕಾ ನಿಕಟಪ್ರಾಚ್ಯಕ್ಕೆ ಹರಡಿತು ಮತ್ತು ಅಲ್ಲಿ ಇದರ ಪ್ರಕ್ರಿಯೆಯನ್ನು ಮಾರ್ಪಡಿಸಲಾಯಿತು.
ಜೇಕಬಾಬಾದ್
ಜಿಲ್ಲೆಯ ಬಹುಭಾಗ ಸಿಂಧೂ ನದಿಯ ಪೂರ್ವತೀರದ ಇಳಿಜಾರು ಪ್ರದೇಶದಲ್ಲಿದ್ದು ಮೆಕ್ಕಲು ಮಣ್ಣನ್ನು ಒಳಗೊಂಡಿದೆ. ಕಾಶ್ಮೋರ್ ಒಡ್ಡು ಈ ಪ್ರದೇಶವನ್ನು ಪ್ರವಾಹಗಳಿಂದ ರಕ್ಷಿಸುತ್ತದೆ. ನದಿಯ ಎರಡು ಕಾಲುವೆಗಳ ಮೂಲಕ ನೀರಾವರಿ ಸೌಲಭ್ಯ ಪಡೆದು ಬೇಸಾಯ ಮಾಡುತ್ತಾರೆ. ಇಲ್ಲಿಯ ಸರಾಸರಿ ವಾರ್ಷಿಕ ಮಳೆ 4". ಜೇಕಬಾಬಾದ್ ಪಟ್ಟಣ ಇದೇ ಹೆಸರಿನ ತಾಲ್ಲೂಕಿನ ಕೇಂದ್ರ. ಜನಂಖ್ಯೆ 35,278 (1961). ಇದಕ್ಕೆ ಒಂದು ಪೌರಸಭೆ ಇದೆ. ಪ್ರತಿವರ್ಷ ಇಲ್ಲಿಯ ಉಷ್ಣತೆ ಗರಿಷ್ಠಮಾನವನ್ನು (126ಲಿ ಈ). ಮುಟ್ಟುವುದರಿಂದ ಈ ಪಟ್ಟಣ ಪ್ರಸಿದ್ದವಾಗಿದೆ. ಜೂನಿನಲ್ಲಿ ಇಲ್ಲಿಯ ಸಾಮಾನ್ಯ ಉಷ್ಣತೆ 120 ಫ್ಯಾ. ಇಂಗ್ಲಿಷರ ಆಡಳಿತದ ಕಾಲದಲ್ಲಿ ಸಿಂಧ್ ಅಶ್ವದಳದ ನಾಯಕನಾಗಿದ್ದ ಜನರಲ್ ಜೇಕಬ್ ಎಂಬಾತ 1847ರಲ್ಲಿ ಖಾನ್‍ಘರ್ ಎಂಬ ಹಳ್ಳಿಯ ಬಳಿ ಸ್ಥಾಪಿಸಿದ ಪಟ್ಟಣವೇ ಇಂದಿನ ಜೇಕಬಾಬಾದ್. ಈ ಆಧಿಕಾರಿಯ ನೆನಪಿಗಾಗಿ ಪ್ರತಿವರ್ಷ ಜನವರಿಯಲ್ಲಿ ಇಲ್ಲಿ ಅಶ್ವಪ್ರದರ್ಶನ ಏರ್ಪಡಿಸುತ್ತಾರೆ.
ವರ್ಗ:ಮೈಸೂರು ವಿಶ್ವವಿದ್ಯಾನಿಲಯ ವಿಶ್ವಕೋಶ ವರ್ಗ:ಭೂಗೋಳ
ಮಿತ್ರಾ
ಮಿತ್ರಾ ಭಾರತೀಯ ಸಂಸ್ಕೃತಿಯ ಒಬ್ಬ ದೇವತೆ, ಮತ್ತು ಇವನ ಕಾರ್ಯ ಕಾಲ ಬದಲಾದಂತೆ ಬದಲಾಯಿತು. ಮಿಟನಿ ಶಿಲಾಶಾಸನದಲ್ಲಿ, ಮಿತ್ರಾನನ್ನು ಒಪ್ಪಂದಗಳ ರಕ್ಷಕರಲ್ಲಿ ಒಬ್ಬನೆಂದು ಆವಾಹಿಸಲಾಗುತ್ತದೆ. ಋಗ್ವೇದದಲ್ಲಿ, ಮಿತ್ರಾ ಮುಖ್ಯವಾಗಿ ದ್ವಂದ್ವ ಪದವಾದ ಮಿತ್ರಾ-ವರುಣದಲ್ಲಿ ಕಾಣಿಸುತ್ತಾನೆ, ಮತ್ತು ಇವನು ಮೂಲಭೂತವಾಗಿ ವರುಣನಂತೆ ಸಮಾನವಾದ ಗುಣಲಕ್ಷಣಗಳನ್ನು ಹೊಂದಿರುತ್ತಾನೆ, ಉದಾ. ಋತದ ಪ್ರಧಾನ ರಕ್ಷಕನಾಗಿ, ಮತ್ತು ಋತದ ಉಲ್ಲಂಘನೆಗಳನ್ನು ಶಿಕ್ಷಿಸಲಾಗುತ್ತದೆ. ನಂತರದ ವೈದಿಕ ಪಠ್ಯಗಳಲ್ಲಿ ಮತ್ತು ಬ್ರಾಹ್ಮಣಗಳಲ್ಲಿ, ಮಿತ್ರಾನನ್ನು ಹೆಚ್ಚೆಚ್ಚು ನಸುಕಿನ ಬೆಳಕು ಮತ್ತು ಮುಂಜಾನೆಯ ಸೂರ್ಯನೊಂದಿಗೆ ಸಂಬಂಧಿಸಲಾಯಿತು (ವರುಣನನ್ನು ಸಂಜೆ, ಮತ್ತು ಅಂತಿಮವಾಗಿ ರಾತ್ರಿಯೊಂದಿಗೆ ಸಂಬಂಧಿಸಲಾಯಿತು). ವೈದಿಕೋತ್ತರ ಪಠ್ಯಗಳಲ್ಲಿ – ಮಿತ್ರಾ ವಾಸ್ತವವಾಗಿ ಅದೃಶ್ಯನಾಗುತ್ತಾನೆ – ಮಿತ್ರಾನು ಸ್ನೇಹದ ಸಂರಕ್ಷಕ ದೇವತೆಯಾಗಿ ವಿಕಸನಗೊಂಡನು, ಮತ್ತು ಅವನು ಮಿತ್ರನಾದ್ದರಿಂದ, ಎಲ್ಲ ಹಿಂಸೆಯನ್ನು ಸಹಿಸುವುದಿಲ್ಲ, ಪವಿತ್ರವಿದ್ದಾಗಲೂ.
ವೈದಿಕ ಪಠ್ಯಗಳಲ್ಲಿ ಅತ್ಯಂತ ಹಳೆಯದಾದ ಋಗ್ವೇದದಲ್ಲಿ, ಮಿತ್ರಾನನ್ನು ವರುಣನಿಂದ ಬಹುತೇಕವಾಗಿ ವ್ಯತ್ಯಾಸ ಮಾಡಲಾಗದು. ವರುಣನು ಇವರಿಬ್ಬರಲ್ಲಿ ಮಹತ್ತರನಾದವನು, ಅಲ್ಲದೆ, ಋವೇ ೨.೧೨ ರ ಪ್ರಕಾರ ಇಂದ್ರನ ನಂತರ ಎರಡನೇ ಮಹತ್ತರ ಋಗ್ವೈದಿಕ ದೇವತೆ. ಮಿತ್ರಾ-ವರುಣರಿಗೆ ಸಂಬಂಧಿಸಿದ ಋಗ್ವೈದಿಕ ಸೂಕ್ತಗಳಲ್ಲಿ ಋವೇ ೧.೧೩೬, ೧೩೭, ೧೫೧-೧೫೩, ಋವೇ ೫.೬೨-೭೨, ಋವೇ ೬.೬೭, ಋವೇ ೭.೬೦-೬೬, ಋವೇ ೮.೨೫ ಮತ್ತು ಋವೇ ೧೦.೧೩೨ ಸೇರಿವೆ. ಮಿತ್ರಾನನ್ನು ಕೇವಲ ಒಂದು ಸೂಕ್ತದಲ್ಲಿ ಸ್ವಂತತ್ರವಾಗಿ ಸಂಬೋಧಿಸಲಾಗಿದೆ ಋವೇ 3.59, ಇದರಲ್ಲಿ ಇವನಿಗೆ ವರುಣನಿಂದ ಭಿನ್ನವಾದಂಥ ಯಾವುದೇ ಗುಣಲಕ್ಷಣವಿಲ್ಲ, ಮತ್ತು ಆ ಸೂಕ್ತದಲ್ಲಿ ಒದಗಿಸಲಾದ ಮಾಹಿತಿಯ ಕೊರತೆಯ ಕಾರಣ ಅವನ ಪ್ರತ್ಯೇಕ ಲಕ್ಷಣ ಸ್ವಲ್ಪಮಟ್ಟಿಗೆ ಅಸ್ಪಷ್ಟವಾಗಿ ಕಾಣಿಸುತ್ತದೆ.
ಮಿತ್ರಾ-ವರುಣರನ್ನು ಯುವಕರು ಎಂದು ಕಲ್ಪಿಸಲಾಗುತ್ತದೆ, ಅವರು ಮಿನುಗುವ ಉಡುಪುಗಳನ್ನು ಧರಿಸುತ್ತಾರೆ, ಅವರಿಬ್ಬರು ಇಡೀ ವಿಶ್ವದ ದೊರೆಗಳು ಮತ್ತು ರಕ್ಷಕರು ಮತ್ತು ಅವರ ಅರಮನೆ ಬಂಗಾರದ್ದು ಮತ್ತು ಸಾವಿರ ಕಂಬಗಳು ಹಾಗೂ ಸಾವಿರ ಬಾಗಿಲುಗಳನ್ನು ಹೊಂದಿದೆ. ಅವರು ಸ್ವರ್ಗ ಮತ್ತು ಭೂಮಿಗೆ ಮತ್ತು ಸ್ವರ್ಗ ಹಾಗೂ ಭೂಮಿಯ ನಡುವಿನ ಗಾಳಿಗೆ ಆಧಾರ ಒದಗಿಸುತ್ತಾರೆ. ಅವರು ನದಿಗಳು ಮತ್ತು ಸಮುದ್ರಗಳ ಒಡೆಯರು, ಮತ್ತು ಅವರು ಆಕಾಶದಿಂದ ಮಳೆ ಮತ್ತು ಉಪಹಾರವನ್ನು ಕಳಿಸುತ್ತಾರೆ. ಅವರು ತುಪ್ಪದ ಇಬ್ಬನಿಯಿಂದ ಹುಲ್ಲುಗಾವಲುಗಳನ್ನು ಹಸಿಮಾಡುತ್ತಾರೆ, ಮತ್ತು ಸ್ವರ್ಗದ ನೀರಿನಿಂದ ವಿಪುಲವಾದ ಮಳೆಯು ಅವರಿಂದ ಬರುತ್ತದೆ. ಅವರ ವ್ಯಾಪ್ತಿಕ್ಷೇತ್ರ ಜೇನಿನಿಂದ ಹರಿಯುವ ಹೊಳೆಗಳನ್ನು ಹೊಂದಿದೆ, ಮತ್ತು ಅವರ ಹುಲ್ಲುಗಾವಲುಗಳು ಉಪಹಾರ ನೀಡುವ ದನಗಳನ್ನು ಹೊಂದಿವೆ. ಅವರನ್ನು ಕಡೆಗಣಿಸುವವರನ್ನು ಅವರು ರೋಗಗಳಿಂದ ಬಾಧಿಸುತ್ತಾರೆ. ಅವರು ಅಸುರರು ಮತ್ತು ಮಾಯೆಯ ಮೂಲಕ ತಮ್ಮ ಅಧಿಕಾರವನ್ನು ಚಲಾಯಿಸುತ್ತಾರೆ.
ಉಲ್ಲೇಖಗಳು
ವರ್ಗ:ಹಿಂದೂ ದೇವತೆಗಳು
ಜೋಯಿಸರ ಗುಂಡಿ ಜಲಪಾತ
ಜಲಪಾತದ ಸೊಬಗು
ಜಲಪಾತದ ತುತ್ತ ತುದಿಗೆ ಹೋಗಲು ಎರಡು ದಾರಿಗಳಿವೆ. ಜಲಪಾತದ ಸುತ್ತ ಮುತ್ತ ನಡೆಯುವುದು ಸುರಕ್ಷಿತವಲ್ಲ ಆದರೆ ಚಾರಣಿಗರು(ಟ್ರೆಕ್ಕಿಂಗ್ ಮಾಡುವವರು) ಅಗತ್ಯ ಸುರಕ್ಷತಾ ಕ್ರಮಗಳೊಂದಿಗೆ ಏರಬಹುದು. ಬುಕಿಂಗ್ ಸ್ಥಿತಿಯ ಪ್ರಕಾರ ಟ್ರೆಕ್ಕಿಂಗ್ ಟ್ರಿಪ್‌ಗಳು ಲಭ್ಯವಿದೆ. ವಿಶೇಷವಾಗಿ ಮಳೆಗಾಲದ ನಂತರ ಜಲಪಾತದ ನೀರು ಹೆಚ್ಚಾಗುವುದರಿಂದ ಈ ಸ್ಥಳವು ಭೇಟಿ ನೀಡಲು ಯೋಗ್ಯವಾಗಿದೆ. ಧುಮುಕುವ ನೀರು ಮತ್ತು ದಡದಲ್ಲಿರುವ ಹಸಿರು ಆ ಪ್ರದೇಶದ ಸೌಂದರ್ಯವನ್ನು ಹೆಚ್ಚಿಸುತ್ತದೆ. ಆರೋಹಿಗಳು ಮತ್ತು ಸಾಹಸವನ್ನು ಬಯಸುವ ಜನರು ಇಲ್ಲಿಗೆ ಹೆಚ್ಚಾಗಿ ಭೇಟಿ ನೀಡುತ್ತಾರೆ. ಜಲಪಾತದ ಕೆಳಗಿನ ನದಿಯು ತುಂಬಾ ಆಳವಾಗಿಲ್ಲ. ಇದು ತುಂಬಾ ತಂಪಾಗಿದೆ ಮತ್ತು ಸ್ಪಷ್ಟವಾಗಿದೆ. ಆದ್ದರಿಂದ ಆಳವಿಲ್ಲದ ಪ್ರದೇಶದಲ್ಲಿ ತಂಪಾದ ನೀರಿನಲ್ಲಿ ಸ್ನಾನ ಮಾಡುವುದು ಸುರಕ್ಷಿತವಾಗಿದೆ. ಉತ್ತಮ ಈಜುಗಾರರು ನೀರಿನ ಹರಿವಿನ ವಿರುದ್ಧ ಈಜುವ ಸವಾಲನ್ನು ಪ್ರಯತ್ನಿಸಬಹುದು. ಜಲಪಾತದ ಮೇಲಿನ ಭಾಗವನ್ನು ತಲುಪಲು ನೀವು ಇನ್ನೂ ೨ ಕಿಮೀ ನಡೆಯಬೇಕು. ಮಳೆಗಾಲದಲ್ಲಿ ಜಲಪಾತದ ಗಾತ್ರವು ದ್ವಿಗುಣಗೊಳ್ಳುತ್ತದೆ ಹಾಗಾಗಿ ಇದು ಸ್ವಲ್ಪಮಟ್ಟಿಗೆ ಕೂರ್ಗ್‌ನ ಅಬ್ಬಿ ಜಲಪಾತವನ್ನು ಹೋಲುತ್ತದೆ. ವಸತಿಗಾಗಿ ಯೋಗ್ಯವಾದ ಹೋಟೆಲ್‌ಗಳು ಕಾಡಿನ ಸಮೀಪದಲ್ಲಿ ಲಭ್ಯವಿದೆ. ಅವರು ಉತ್ತಮ ಟ್ರೆಕ್ಕಿಂಗ್ ಪ್ಯಾಕೇಜ್‌ಗಳನ್ನು ಸಹ ಒದಗಿಸುತ್ತಾರೆ. ಆದಾಗ್ಯೂ ಜಲಪಾತವನ್ನು ತಲುಪಲು ಮೋಟಾರು ಮಾರ್ಗಗಳು ಕಡಿಮೆ ಇವೆ.
ಮಾಳಾ ಜೋಯಿಸರಗುಂಡಿ ಜಲಪಾತದ ಸಮೀಪವಿರುವ ಆಕರ್ಷಣೆಗಳು
ಜಲಪಾತದಿಂದ ೨ ಕಿ.ಮೀ ದೂರದಲ್ಲಿರುವ ಮಾಳದಲ್ಲಿ ಪರಶುರಾಮ ದೇವಾಲಯವಿದೆ. ಕಾಡಿನಲ್ಲಿ ಕೆಲವು ಆಸಕ್ತಿದಾಯಕ ಮತ್ತು ಅಪರೂಪದ ಪಕ್ಷಿಗಳು ಮತ್ತು ಹಾವುಗಳು ಕಂಡುಬರುತ್ತವೆ. ಹಸಿರು ಹಾವು ಕಾಡಿನಲ್ಲಿ ಕಂಡುಬರುವ ಒಂದು ತೆಳುವಾದ ವಿಷಕಾರಿಯಲ್ಲದ ಸಾಮಾನ್ಯ ಆಕರ್ಷಣೆಯಾಗಿದೆ. ಪ್ರಾಣಿ ಪ್ರಿಯರಿಗೆ ಈ ಸ್ಥಳದ ಸಸ್ಯ ಮತ್ತು ಪ್ರಾಣಿಗಳು ನಂಬಲಾಗದಷ್ಟು ಸ್ನೇಹಿಯಾಗಿದೆ. ಇದು ಪ್ರಕೃತಿಯ ಐಷಾರಾಮಿಯೊಂದಿಗೆ ಸಂಪೂರ್ಣವಾಗಿ ಮಾಲಿನ್ಯ ಮುಕ್ತ ವಾತಾವರಣವಾಗಿದೆ.
ಈ ಸ್ಥಳವನ್ನು ಹೆಚ್ಚು ಪರಿಶೋಧಿಸಲಾಗಿಲ್ಲ ಮತ್ತು ಇಲ್ಲಿನ ದಾರಿ ಅಪಾಯಕಾರಿ ಮತ್ತು ಕಷ್ಟಕರವಾಗಿರುವುದರಿಂದ ಈ ಪ್ರದೇಶದಲ್ಲಿ ಯಾವುದೇ ಜನಸಂದಣಿ ಇರುವುದಿಲ್ಲ. ಒಂಟಿ ಚಾರಣಿಗರು ಜಲಪಾತಕ್ಕೆ ಭೇಟಿ ನೀಡುವ ಪ್ರಮುಖರು. ಕೆಲವು ಸ್ಥಳೀಯ ಜನರು ಪಿಕ್ನಿಕ್‌ಗಾಗಿ ಇಲ್ಲಿಗೆ ಬರುತ್ತಾರೆ ಆದರೆ ಆ ಸ್ಥಳವು ನಿಜವಾದ ಜಲಪಾತದಿಂದ ಸ್ವಲ್ಪ ದೂರದಲ್ಲಿದೆ.
ಉಲ್ಲೇಖ
ವರ್ಗ:ವಿಕಿ ಇ-ಲರ್ನಿಂಗ್‍ನಲ್ಲಿ ತಯಾರಿಸಿದ ಲೇಖನ ವರ್ಗ:ಉಡುಪಿ ಜಿಲ್ಲೆಯ ಪ್ರೇಕ್ಷಣೀಯ ಸ್ಥಳಗಳ ಕ್ಯೂಆರ್ ಕೋಡ್ ಯೋಜನೆ ವರ್ಗ:ಪ್ರವಾಸಿ ತಾಣಗಳು
ಪೌರತ್ವ
ಪೌರನೆಂದರೆ ಪೌರತ್ವ (ದೇಶ ಅಥವಾ ನಗರದಂತಹ ಒಂದು ರಾಜಕೀಯ ಸಮುದಾಯದಲ್ಲಿ ಸದಸ್ಯತ್ವ) ಹೊಂದಿರುವ ಒಬ್ಬ ವ್ಯಕ್ತಿ. ಪೌರತ್ವ] ಅಥವ ನಾಗರಿಕತ್ವವೆಂದರೆ ಒಂದು ಪದ್ಧತಿ ಅಥವಾ ಕಾನೂನಿನ ಅಡಿಯಲ್ಲಿ ಮಾನ್ಯತೆ ವ್ಯಕ್ತಿಯ ಸ್ಥಿತಿಗೆ ಸದಸ್ಯತ್ವ ಕೊಡಲಾಗುತ್ತದೆ. ಒಂದು ವ್ಯಕ್ತಿಯು ಅನೇಕ ನಾಗರೀಕತ್ವಗಳನ್ನು ಹೊಂದಿರಬಹುದು ಮತ್ತು ಯಾವುದೇ ರಾಜ್ಯದ ಪೌರತ್ವ ಹೊಂದಿಲ್ಲದ ಒಬ್ಬ ವ್ಯಕ್ತಿಯು 'ಸ್ಥಿತಿಯಿಲ್ಲದ'ವ ಎಂದು ಹೇಳಲಾಗುತ್ತದೆ. ಮುಖ್ಯವಾಗಿ ಅಂತರರಾಷ್ಟ್ರೀಯ ಕಾನೂನಿನಲ್ಲಿ - ರಾಷ್ಟ್ರೀಯತೆ ಸಾಮಾನ್ಯವಾಗಿ ಇಂಗ್ಲೀಷಿನಲ್ಲಿ 'ಪೌರತ್ವ' ಸಮಾನಾರ್ಥಕ ಪದವಾಗಿ ಬಳಸಲಾಗುತ್ತದೆ. ಈ ಶಬ್ಧವನ್ನು ರಾಷ್ಟ್ರವೊಂದರ (ದೊಡ್ಡ ಜನಾಂಗೀಯ ಗುಂಪು) ವ್ಯಕ್ತಿಯ ಸದಸ್ಯತ್ವ ಸೂಚಿಸುವಂತೆ ಕೆಲವು ದೇಶಗಳಲ್ಲಿ ಅರ್ಥೈಸಲಾಗುತ್ತದೆ, ಉದಾಹರಣೆಗೆ ', 'ಯುನೈಟೆಡ್ ಕಿಂಗ್ಡಮ್'ಗಳಲ್ಲಿ, 'ರಾಷ್ಟ್ರೀಯತೆ' ಮತ್ತು 'ಪೌರತ್ವ'ವು ವಿಭಿನ್ನ ಅರ್ಥಗಳನ್ನು ಹೊಂದಿವೆ.
ನಿರ್ಧರಿಸುವ ಅಂಶಗಳು
ಇತರರು ಮುಖ್ಯವಾಗಿ ಆಧುನಿಕ ವಿದ್ಯಮಾನ ಪೌರತ್ವ ಪರಿಕಲ್ಪನೆಯು ಮೊದಲು ಕಾನೂನಿಗೆ ಹುಟ್ಟಿಕೊಂಡ, ಮಾನವ, ಕೆಲವು ನೂರು ವರ್ಷಗಳ ಹಿಂದೆ ನೋಡಿ ಅನೇಕ ಚಿಂತಕರು, ಪ್ರಾಚೀನ ಗ್ರೀಸ್ನ ಆರಂಭಿಕ ನಗರ-ರಾಜ್ಯಗಳ ಆರಂಭವಾಗಿ ಪೌರತ್ವ ಪರಿಕಲ್ಪನೆಯನ್ನು ಬೆಟ್ಟು. ಪೊಲೀಸ್ ನಗರ-ರಾಜ್ಯ ರಾಜಕೀಯ ವಿಧಾನಸಭೆ ಹಾಗೂ ಇಡೀ ಸಮಾಜದ ಅರ್ಥ. ನಾಗರಿಕತ್ವ ಸಾಮಾನ್ಯವಾಗಿ ಪಶ್ಚಿಮ ವಿದ್ಯಮಾನ ಎಂದು ಗುರುತಿಸಲಾಗಿದೆ. ಪ್ರಾಚೀನ ಕಾಲದಲ್ಲಿ, ಪೌರತ್ವವು ಹೆಚ್ಚು ಸರಳವಾಗಿತ್ತು ಆದರೆ ಆಧುನಿಕ ಸ್ಥಿತಿಗೆ ಸಂಬಂಧಿಸಿದಂತೆ ಜಟಿಲವಾಗಿದೆ. ಈ ನೋಟವು, ಪೌರತ್ವ ಸಂಬಂಧಿಸಿದಂತೆ ಒಂದು ಸ್ಥಿರ ಅಥವಾ ಸ್ಥಿರ-ಸಂಬಂಧಿಸಿದಂತೆ ಇರಲಿಲ್ಲ. ತನಿಖೆ, ಆದರೆ ನಿರಂತರವಾಗಿ ಪ್ರತಿ ಸಮಾಜದಲ್ಲಿ ಬದಲಾವಣೆ, ಮತ್ತು ಒಂದು ದೃಷ್ಟಿಕೋನದ ಪ್ರಕಾರ, ಪೌರತ್ವ ಮಾತ್ರ "ನಿಜವಾಗಿಯೂ ಕೆಲಸ" ಇರಬಹುದು ಆದರೂ ಇಂತಹ ಅಥೇನಿಯನ್ ರಾಜಕಾರಣಿ ಸೊಲೋನ್ ಆರಂಭಿಕ ಅಥೇನಿಯನ್ ರಾಜ್ಯದಲ್ಲಿ ಸುಧಾರಣೆಗಳು ಮಾಡಿದ ಸಂದರ್ಭದಲ್ಲಿ ಕೆಲವು ಸಮಯಗಳ ಅವಧಿಯಲ್ಲಿ ಆಯ್ದ ಕಾಲಗಳಲ್ಲಿ ಇರಬಹುದಾಗಿತ್ತು.
ಉಲ್ಲೇಖ
ವರ್ಗ:ಸಂವಿಧಾನ ವರ್ಗ:ರಾಷ್ಟ್ರ
ಡಯೋಡ್ ಟ್ರಾನ್ಸಿಸ್ಟರ್ ತರ್ಕ
ಡಯೋಡ್-ಟ್ರಾನ್ಸಿಸ್ಟರ್ ತರ್ಕ(ಡಿ.ಟಿ.ಎಲ್) ಡಿಜಿಟಲ್ ಮಂಡಲಗಳ ಒಂದು ವರ್ಗ.ಈ ತರ್ಕವನ್ನು ಟ್ರಾನ್ಸಿಸ್ಟರ್-ಟ್ರಾನ್ಸಿಸ್ಟರ್ ತರ್ಕದ ಮೂಲ ಎಂದು ಪರಿಗಣಿಸಲಾಗಿದೆ. ತರ್ಕ ಗೇಟಿಂಗ್ ಕಾರ್ಯವನ್ನು (ಉದಾ AND) ಡಯೋಡ್ ನೆಟ್ವರ್ಕ್ ಹಾಗು ವರ್ಧಿಸಿಕೊಳ್ಳುವ ಕಾರ್ಯವನ್ನು (ಆರ್.ಟಿ.ಎಲ್) ಮತ್ತು ಟಿಟಿಎಲ್ ತರ್ಕಗಳಿಗೆ ತದ್ವಿರುದ್ಧವಾಗಿ) ಟ್ರಾನ್ಸಿಸ್ಟರ್ ನಡೆಸುವ ಕಾರಣ ಈ ತರ್ಕವನ್ನು ಡಿ.ಟಿ.ಎಲ್ ಎಂದು ಕರೆಯಲಾಗುತ್ತದೆ.
ಅನುಷ್ಠಾನ
ಚಿತ್ರದಲ್ಲಿ ತೋರಿಸಿರುವಂತೆ ಸಾಮಾನ್ಯ ಡಿ.ಟಿ.ಎಲ್ ಸರ್ಕ್ಯೂಟ್ ಒಟ್ಟು ಮೂರು ಹಂತಗಳನ್ನು ಹೊಂದಿರುತ್ತದೆ.ಮೊದಲನೆಯದಾಗಿ ಇನ್ಪುಟ್ ಡಯೋಡ್ ಹಂತ (ಡಿ1, ಡಿ2 ಮತ್ತು ಆರ್1), ಮಧ್ಯಮ ಮಟ್ಟದಲ್ಲಿ ಬದಲಾಯಿಸುವ ಹಂತ (ಆರ್ 3, ಆರ್ 4 ಮತ್ತು ವಿ) ಮತ್ತು ಕೊನೆಯದಾಗಿ  ಸಾಮಾನ್ಯ ಔಟ್ಪುಟ್ ಹೊರಸೂಸುವ ವರ್ಧಕ ಹಂತ (Q1 ಮತ್ತು R2). ಒಳಹರಿವು ಎ ಮತ್ತು ಬಿ ಎರಡೂ ಜಾಸ್ತಿಯಾಗಿದ್ದರೆ ಇದ್ದರೆ (ತರ್ಕ 1; ವಿ + ಬಳಿ),ಡಯೋಡ್ D1 ಮತ್ತು D2 ಹಿಮ್ಮುಖ ಬಯಾಸ್(ರಿವರ್ಸ್ ಬಯಾಸ್)ಆಗುತ್ತದೆ. ನಿರೋಧಕಗಳಾದ(ರೆಸಿಸ್ಟರ್) R1 ಮತ್ತು R3,ಟ್ರಾನ್ಸಿಸ್ಟರ್ Q1 ಅನ್ನು ಆನ್ ಮಾಡುವಷ್ಟು(ಸ್ಯಾಚುರೇಶನ್ ಹಂತಕ್ಕೆ ತೆಗೆದುಕೊಂಡು ಹೋಗುವಷ್ಟು) ವಿದ್ಯುತ್ ಅನ್ನು ಪೂರೈಸುತ್ತದೆ ಮತ್ತು ಆರ್ 4ಗೆ ಅಗತ್ಯವಿರುವಷ್ಟು ವಿದ್ಯುತ್ ಸರಬರಾಜು ಮಾಡುತ್ತದೆ.Q1 ತಳದಲ್ಲಿ ಸಣ್ಣ ಸಕಾರಾತ್ಮಕ ವೋಲ್ಟೇಜ್( (VBE ಸುಮಾರು 0.3V ಜರ್ಮೇನಿಯಮ್ ಟ್ರಾನ್ಸಿಸ್ಟರ್ ಮತ್ತು 0.6V ಸಿಲಿಕಾನ್ ಟ್ರಾನ್ಸಿಸ್ಟರ್)) ಇರುತ್ತದೆ. ಆನ್ ಆಗಿರುವ ಟ್ರಾನ್ಸಿಸ್ಟರ್ನ ಸಂಗ್ರಾಹಕ ಕರೆಂಟ್,ಔಟ್ಪುಟ್ Q ಅನ್ನು LOW ಹಂತಕ್ಕೆ ಒಯ್ಯುತ್ತದೆ(ತರ್ಕ 0; VCE (SAT) 1 ವೋಲ್ಟ್ ಅಥವಾ ಕಡಿಮೆಯಿರುತ್ತದೆ).ಎರಡು ಅಥವಾ ಯಾವುದಾದರೂ ಒಂದು ಇನ್ಪುಟ್ ಕಡಿಮೆಯಿದ್ದರೆ,ಯಾವುದಾದರೊಂದು ಇನ್ಪುಟ್ ಡಯೋಡ್ ಕಂಡಕ್ಟ್ ಮಾಡುತ್ತದೆ ಹಾಗೂ ಆನೋಡಿನ ವೋಲ್ಟೇಜ್ ಅನ್ನು ೨ ವೋಲ್ಟ್ ಗಿಂತ ಕಮ್ಮಿಯಿರುವಂತೆ ಮಾಡುತ್ತದೆ. ನಂತರ ಆರ್ 3 ಮತ್ತು ಆರ್ 4 ವೋಲ್ಟೇಜ್ ವಿಭಾಜಕವಾಗಿ ವರ್ತಿಸುತ್ತವೆ.ಈ ವೋಲ್ಟೇಜ್ ವಿಭಾಜಕ Q1ನ್ನಿನ ಬೇಸ್ ವೋಲ್ಟೇಜ್ ಅನ್ನು ಋಣಾತ್ಮಕ ಮಾಡುತ್ತದೆ ಮತ್ತು ಪರಿಣಾಮವಾಗಿ Q1 ಆಫ್ ಸ್ಥಿತಿಗೆ ಬರುತ್ತದೆ ಹಾಗು ಕಲೆಕ್ಟರ್ ವಿದ್ಯುತ್ ಶೂನ್ಯ ಇರುತ್ತದೆ.ಆದ್ದರಿಂದ R2ವಿನ ಔಟ್ಪುಟ್ ವೋಲ್ಟೇಜ್ Q ಅನ್ನು HIGH ಸ್ಥಿತಿಗೆ (ವಿ + ಬಳಿ ತರ್ಕ 1) ಒಯ್ಯುತ್ತದೆ.
ಐಬಿಎಂ (1959 ರಲ್ಲಿ ಘೋಷಿಸಿದ್ದು )) DTL ಸರ್ಕ್ಯೂಟ್ ಅನ್ನು ಹೋಲುವ ಸರಳೀಕೃತ ಸರ್ಕ್ಯೂಟ್ ಅನ್ನು  ಬಳಸಿತು.ಐಬಿಎಂ ಈ ತರ್ಕವನ್ನು "ಟ್ರಾನ್ಸಿಸ್ಟರ್ ಡಯೋಡ್ ಪೂರಕ ತರ್ಕ"(CTD-Complemented Diode transistor logic) ಎಂದು ಕರೆಯಿತು.  CTDLನಲ್ಲಿ ಮಟ್ಟ ಬದಲಾಯಿಸುವ ಹಂತ (ಆರ್ 3, ಆರ್ 4 ಮತ್ತು V) ಇರುವುದಿಲ್ಲ.NPN ಮತ್ತು PNP ಆಧಾರಿತ ಗೇಟ್ಗಳು ಬೇರೆ ಬೇರೆ ವಿದ್ಯುತ್ ಸರಬರಾಜು ಮೂಲಗಳನ್ನು ಅವಲಂಬಿಸಿರುವುದರಿಂದ CTDLನಲ್ಲಿ ಮಟ್ಟ ಬದಲಾಯಿಸುವ ಹಂತ ಅಗತ್ಯವಿರುವುದಿಲ್ಲ.1401ನಲ್ಲಿ ಜರ್ಮೇನಿಯಮ್ ಟ್ರಾನ್ಸಿಸ್ಟರ್ಗಳು ಮತ್ತು ಡಯೋಡ್ಗಳನ್ನು ಮೂಲ ಗೇಟ್ ಗಳಾಗಿ ಬಳಸಲಾಗುತ್ತದೆ.ಈ ಸರ್ಕ್ಯೂಟೀನಲ್ಲಿ  ಒಂದು ವಿದ್ಯುತ್ ಚೋದನವನ್ನು ಕೂಡ ಬಳಸಲಾಗಿದೆ.R2ಗೆ ಸರಣಿಯಲ್ಲಿ ಈ ವಿದ್ಯುತ್ ಚೋದನವನ್ನು ಸೇರಿಸಲಾಗಿದೆ. .ಈ ಸರ್ಕ್ಯೂಟಿನ ಭೌತಿಕ ಪ್ಯಾಕೇಜಿಂಗ್ ನಲ್ಲಿ ಐಬಿಎಂ ಸ್ಟ್ಯಾಂಡರ್ಡ್ ಮಾಡ್ಯುಲರ್ ವ್ಯವಸ್ಥೆಯನ್ನು ಬಳಸಲಾಗುತ್ತದೆ.
DTL ಗೇಟಿನ ಸಂಯೋಜಕ ಸರ್ಕ್ಯೂಟ್(IC) ಆವೃತ್ತಿಯಲ್ಲಿ, R3ಯ ಬದಲಾಗಿ ಎರಡು ಮಟ್ಟ ಬದಲಾಯಿಸುವ ಡಯೋಡ್ಗಳನ್ನು ಸರಣಿಯಲ್ಲಿ ಸೇರಿಸಲಾಗಿದೆ..ಅಲ್ಲದೆ ಆರ್ 4ನ ಇನ್ನೊಂದು ಕೊನೆಯನ್ನು ಗ್ರೌಂಡ್ ಮಾಡಲಾಗಿದೆ.ಇದು ಡಯೋಡಿಗೆ ಬಯಾಸ್ ವಿದ್ಯುತ್ ಅನ್ನು ಹಾಗು ಟ್ರಾನ್ಸಿಸ್ಟರ್ರಿನ ಬೇಸಿಗೆ ವಿಸರ್ಜನೆಯ ಹಾದಿಯನ್ನು ನೀಡುತ್ತದೆ. ಪರಿಣಾಮವಾಗಿ ಸೃಷ್ಟಿಯಾಗುವ ಅಂತರ್ಗತ ವಿದ್ಯುನ್ಮಂಡಲ ಒಂದೇ ವಿದ್ಯುತ್ ಪೂರೈಕೆಯ ವೋಲ್ಟೇಜಿನಿಂದ ಕಾರ್ಯ ನಿರ್ವಹಿಸುತ್ತದೆ.
ವೇಗ ಸುಧಾರಣೆ
DTLನ ಪ್ರಸರಣ ವಿಳಂಬ ತುಲನಾತ್ಮಕವಾಗಿ ದೊಡ್ಡದಾಗಿದೆ. ಚಾರ್ಜುಗಳು ಜಾಸ್ತಿಯಾಗಿದ್ದಾಗ,ಟ್ರಾನ್ಸಿಸ್ಟರ್ ಸ್ಯಾಚುರೇಷನ್(SAT) ಸ್ಥಿತಿಗೆ ಹೋಗುತ್ತದೆ.ಆ ಸಂಧರ್ಭದಲ್ಲಿ ಚಾರ್ಜುಗಳನ್ನು ಬೇಸ್ ಪ್ರದೇಶದಲ್ಲಿ ಸಂಗ್ರಹಿಸಲಾಗುತ್ತದೆ.ಸ್ಯಾಚುರೇಶನ್ ಸ್ಥಿತಿಯಿಂದ ಹೊರಗೆ ಬಂದಾಗ(ಒಂದು ಇನ್ಪುಟ್ ಕಮ್ಮಿಯಾದಾಗ),ಈ ಚಾರ್ಜ್ಗಳನ್ನು ತೆಗೆಯಬೇಕಾಗುತ್ತದೆ ಹಾಗೂ ಇದು ಪ್ರಸರಣ ವಿಳಂಬವನ್ನು ನಿಯಂತ್ರಿಸುತ್ತದೆ.
DTL ವೇಗಗೊಳಿಸಲು ಇರುವ ಉಪಾಯಗಳಲ್ಲಿ R3ಗೆ ಅಡ್ಡಲಾಗಿ ಸಣ್ಣ "ವೇಗ" ಕೆಪಾಸಿಟರ್ ಸೇರಿಸುವುದು ಒಂದು ಉತ್ತಮ ಉಪಾಯ. ಈ ಕೆಪಾಸಿಟರ್,ಸಂಗ್ರಹಿಸಲಾದ ಬೇಸ್ ಚಾರ್ಜ್ ತೆಗೆದು ಟ್ರಾನ್ಸಿಸ್ಟರನ್ನು ನಿಷ್ಕ್ರಿಯಗೊಳಿಸುತ್ತದೆ.ಹಾಗೆಯೇ ಈ ಕೆಪಾಸಿಟರ್ ಆರಂಭಿಕ ಬೇಸ್ ಡ್ರೈವನ್ನು ಹೆಚ್ಚಿಸಿ ಟ್ರಾನ್ಸಿಸ್ಟರ್ ಆನ್ ಮಾಡಲು ಸಹಾಯ ಮಾಡುತ್ತದೆ.
1964 ರಲ್ಲಿ, ಜೇಮ್ಸ್ ಆರ್ ಬಿಯಾರ್ಡ್ ತಮ್ಮ ಷಾಟ್ಕಿ ಟ್ರಾನ್ಸಿಸ್ಟರ್ ಎಂಬ ಆವಿಷ್ಕರಕ್ಕೆ ಪೇಟೆಂಟ್ ಸಲ್ಲಿಸಿದರು. .ಅವರ ಪೇಟೆಂಟ್ ನಲ್ಲಿ ಪ್ರಸ್ತಾಪಿಸಲಾದ ಷಾಟ್ಕಿ ಡಯೋಡ್ ಸ್ಯಾಚುರೇಶನ್ ಸ್ಥಿತಿಗೆ ಹೋಗದಂತೆ ಟ್ರಾನ್ಸಿಸ್ಟರ್ ಅನ್ನು ತಡೆಯುತ್ತಿತ್ತು.ತಮ್ಮ ವಿಶೇಷ ಡಯೋಡ್ ಅನ್ನು DTLನ ವೇಗದ ಸುಧಾರಣೆಗಾಗಿ ಬಳಸಿಕೊಳ್ಳಬಹುದೆಂದು ಅವರು ತಮ್ಮ ಸಂಶೋಧನೆಯ ಮೂಲಕ ತೋರಿಸಿಕೊಟ್ಟರು.
ಇಂಟರ್ಫೇಸ್ ಪರಿಗಣನೆಗಳು
ರೆಸಿಸ್ಟರ್-ಟ್ರಾನ್ಸಿಸ್ಟರ್ ತರ್ಕವನ್ನು ಪರಿಗಣಿಸಿದರೆ ಅಧಿಕ ಫ್ಯಾನ್-ಇನ್ ಅಂಶ ಈ ತರ್ಕದ ಪ್ರಮುಖ ಉಪಯೋಗ. ಆದರೆ,ಫ್ಯಾನ್ ಓಟ್ ಅಂಶವನ್ನು ಹೆಚ್ಚಿಸಲು ಒಂದು ಹೆಚ್ಚುವರಿ ಡಯೋಡ್ ಮತ್ತು ಟ್ರಾನ್ಸಿಸ್ಟರ್ ಅನ್ನು ಬಳಸಬೇಕಾಗುತ್ತದೆ.
ಹೆಚ್ಚಿನ ಓದು
ಡಿಜಿಟಲ್
ಡಿಜಿಟಲ್ ಎಲೆಕ್ಟ್ರಾನಿಕ್ಸ್
ಮೈಕ್ರೊಪ್ರೊಸೆಸರ್
ಬಾಹ್ಯ ಸಂಪರ್ಕಗಳು
=ಉಲ್ಲೇಖಗಳು=
ವರ್ಗ:ಕ್ರೈಸ್ಟ್ ವಿಶ್ವವಿದ್ಯಾಲಯ ವಿಕಿಪೀಡಿಯ ಶಿಕ್ಷಣ ಯೋಜನೆ-೨೦೧೫-೧೬‎ ವರ್ಗ:ವಿಕಿಕ್ಲಬ್ ಕ್ರೈಸ್ಟ್ ಯೂನಿವರ್ಸಿಟಿ ರಚಿಸಿದ ಲೇಖನಗಳು
ಕಾನೂನಿನ ಕಲ್ಪನೆಗಳು
ಸುಳ್ಳು ಅಥವಾ ನಟನೆಗಳೆಂದು ತಿಳಿದೂ ಕಾನೂನಿನ ದೃಷ್ಟಿಯಲ್ಲಿ ನಿಜವೆಂಬಂತೆ ಸಾಮಾನ್ಯ ಒಪ್ಪಿಗೆಯಿಂದ ನೀಡಲಾದ ಹೇಳಿಕೆಗಳು ಅಥವಾ ಊಹೆಗಳು (ಲೀಗಲ್ ಫಿಕ್ಷನ್ಸ್). ಯಾವುದೋ ಸಂದರ್ಭ ಅಥವಾ ಸನ್ನಿವೇಶದ ಅಗತ್ಯದಿಂದಾಗಿ ಈ ಬಗೆಯ ಧೋರಣೆ ತಳೆಯಲಾಗುತ್ತದೆ.
ನಿತ್ಯಜೀವನದಲ್ಲಿ ಕಲ್ಪನೆ
ನಿತ್ಯಜೀವನದಲ್ಲಿ ಕಲ್ಪನೆಗಳಿಗೇನೂ ಕೊರತೆಯಲ್ಲ. ಅದೃಷ್ಟದೇವತೆಯ ಆಗಮನದ ನಿರೀಕ್ಷೆ ಮತ್ತು ಸ್ವಾಗತವನ್ನು ಕುರಿತ ಸಂಪ್ರದಾಯ ಒಂದು ದೃಷ್ಟಾಂತ. ಯಾವುದೋ ಒಂದು ಅಧಿಕೃತ ಸಂಧಾನ ವಾಸ್ತವವಾಗಿ ಯಶಸ್ವಿಯಾಗಿಲ್ಲದಿದ್ದರೂ ತತ್ಸಂಬಂಧವಾಗಿ ಏರ್ಪಟ್ಟ ಔತಣಕೂಟದಲ್ಲಿ ಉಭಯಪಕ್ಷಗಳೂ ಸದ್ಭಾವನೆಯ ಲಂಬಿತ ಭಾಷಣ ಮಾಡುವುದೂ ಸಂಧಾನ ಯಶಸ್ವಿಯಾಯಿತೆಂದು ಪರಸ್ಪರ ಹೊಗಳುವುದೂ ಸಂಯುಕ್ತ ಹೇಳಿಕೆ ನೀಡುವುದೂ ಕಲ್ಪನೆಗಳೇ. ಮುಂದುವರಿದ ರಾಷ್ಟ್ರಗಳು ಅಭಿವೃದ್ಧಿಶೀಲ ರಾಷ್ಟ್ರಗಳಿಗೆ ಆರ್ಥಿಕ ನೆರವು ನೀಡಿದಾಗ ಹಾಗೆಂದೇ ಸ್ವೀಕರಿಸುವುದು ಬೆಳೆಯುತ್ತಿರುವ ರಾಷ್ಟ್ರಗಳ ಮರ್ಯಾದೆಗೆ ಒಪ್ಪುವುದಿಲ್ಲವಾದ್ದರಿಂದ ಅದನ್ನು ಪರಸ್ಪರ ಆರ್ಥಿಕ ಸಹಕಾರವೆಂದು ಕರೆಯುವುದು ಕೂಡ ಕಲ್ಪನೆಯ ಒಂದು ಉದಾಹರಣೆ. ರಾಜರು, ರಾಜಕಾರಣಿಗಳು, ಶ್ರೀಮಂತ ಪ್ರಭುಗಳು ಮುಂತಾದವರ ಅಧಿಕಾರ ಸ್ಥಾನಗಳು ಲುಪ್ತವಾದ ಮೇಲೂ ಅವರ ಗೌರವದ ಬಿರುದುಗಳನ್ನು ಹಾಗೆಯೇ ಉಳಿಸಿಕೊಂಡು ಅವರನ್ನು ಹಾಗೆಯೇ ಸಂಬೋಧಿಸುವುದುಂಟು. ಇದೂ ಸಾಮಾನ್ಯವಾಗಿ ಅವಿರೋಧಿಯಾದ ಕಲ್ಪನೆ, ಔಪಚಾರಿಕ ಮಿಥ್ಯೆ. ವಿಜ್ಞಾನದ ಎಷ್ಟೋ ಸೂತ್ರಗಳನ್ನು ಕಂಡು ಹಿಡಿಯಲು ಸಾಧ್ಯವಾಗಿರುವುದು ಕಲ್ಪನೆಗಳ ಅಥವಾ ಊಹೆಗಳ ತಳಹದಿಯ ಮೇಲೆ. ಅರ್ಥಶಾಸ್ತ್ರದಲ್ಲಿ ಮಾರುಕಟ್ಟೆ, ಆರ್ಥಿಕ ಮಾನವ, ಬೇಡಿಕೆ ಸರಬರಾಯಿಗಳೇ ಮುಂತಾದ ಬಲಗಳ ಪರಿಣಾಮ-ಈ ಎಲ್ಲ ವಿವೇಚನೆಗಳೂ ವಾಸ್ತದ ಪರಿಸ್ಥಿತಿಯನ್ನು ಸರಳಗೊಳಿಸುವ ಕೆಲವು ಊಹೆಗಳನ್ನೇ ಅವಲಂಬಿಸಿರುತ್ತವೆ. ಹೀಗೆ ಸರ್ವಸಮ್ಮತ ಊಹೆ ಅಥವಾ ಕಲ್ಪನೆಗಳೇ ಅನೇಕ ಶಾಸ್ತ್ರಗಳ ಮಹೋನ್ನತ ಸೂತ್ರಗಳಿಗೆ ಮೆಟ್ಟಲುಗಳಾಗಿವೆ.
ಕಾನೂನಿನ ಕಲ್ಪನೆಗಳ ಉದ್ದೇಶ
ಕಾನೂನಿನ ಕಲ್ಪನೆಗಳ ಉದ್ದೇಶ ಕೂಡ ಭಿನ್ನವಾದವಲ್ಲ. ಅಗತ್ಯವಾದ ಹಲವಾರು ಬದಲಾವಣೆಗಳು ಸುಸೂತ್ರವೂ ಮರ್ಯಾದಾಪೂರಿತವೂ ಆಗುವಂತೆ ಮಾಡಲು ಕಲ್ಪನೆಗಳು ಒಂದು ಸಾಧನ. ವಿಜ್ಞಾನದ ಕಲ್ಪನೆಗಳ ಅಥವಾ ಊಹೆಗಳ ಹಾಗೆ ಇವು ಕೂಡ ನಿಜವಲ್ಲವೆಂದು ತಿಳಿದಿದ್ದೂ ಉಂಟೆಂದು ಭಾವಿಸಿಕೊಂಡು ಯಾವುದೋ ಒಂದು ಗುರಿಯನ್ನು ನಿಲುಕುವಂಥವು.ಕಾನೂನಿನ ಕಲ್ಪನೆಗೆ ಗುರಿಯಾಗುವವುಗಳಲ್ಲಿ ಮುಖ್ಯವಾದ್ದೆಂದರೆ ಕಾಲ. ಒಂದು ದೇಶದ ಸಂಸತ್ತಿನ ಅಧಿವೇಶನ ನಡೆಯುತ್ತಿದ್ದು. ಅಂದು ಮಧ್ಯರಾತ್ರಿಯಿಂದಾಚೆಗೆ ಕೂರಲು ಅದಕ್ಕೆ ಅಧಿಕಾರವಿಲ್ಲದಿರಬಹುದು. ಆದರೆ ಅದರ ಕಲಾಪ ಇನ್ನೂ ನಾಲ್ಕಾರು ಗಂಟೆ ಹಿಡಿಸಬಹುದು. ಅವೆಲ್ಲವೂ ಅತಿ ಮುಖ್ಯವಾದವು. ಆಗ ಅದು ಮಾಡಬಹುದಾದ್ದು ಇಷ್ಟೆ : ಗಡಿಯಾರದ ಮುಳ್ಳನ್ನು ಹಿಂದೆ ತಿರುಗಿಸುವುದು. ಕಲಾಪಗಳೆಲ್ಲ ಮುಕ್ತಾಯವಾಗುವವರೆಗೂ ಸಂಸತ್ತಿನ ಸಭೆಯ ಗಡಿಯಾರ 12 ಗಂಟೆ ತೋರಿಸದಿದ್ದರಾಯಿತು. ಎಂದರೆ ಅದು ನಿಯಮೋಲ್ಲಂಘನೆ ಮಾಡಿದಂತಾಗುವುದಿಲ್ಲ. ಸದುದ್ದೇಶದಿಂದ ಕೈಕೊಂಡ ಈ ಕ್ರಮಕ್ಕೆ ಎಲ್ಲರ ಒಪ್ಪಿಗೆಯುಂಟು. ಇದೊಂದು ಕಲ್ಪನೆ. ರಾಷ್ಟ್ರ ಸಂವಿಧಾನವನ್ನು ಬದಲಾಯಿಸದೆಯೂ ಉದ್ದಿಷ್ಟ ಗುರಿ ಸಾಧಿಸಲು ಕೈಕೊಂಡ ಉಪಾಯ.ಇಂಥ ಅನೇಕ ಕಲ್ಪನೆಗಳನ್ನು ಕಾನೂನಿನ ಕ್ಷೇತ್ರದಲ್ಲಿ ಕಾಣಬಹುದು. ಸಂತಾನ ಇಲ್ಲದವನು ಇನ್ನೊಬ್ಬನ ಮಗ ತನ್ನ ಆಸ್ತಿಯ ಉತ್ತರಾಧಿಕಾರಿಯಾಗಿ ತನ್ನ ಮಗನಂತೆ ನಡೆದುಕೊಳ್ಳಲು ಅವನನ್ನು ದತ್ತು ತೆಗೆದುಕೊಳ್ಳಬಹುದು. ತನಗೇ ಹುಟ್ಟಿದ ಮಗನಾಗಿದ್ದರೆ ಹೇಗೋ ಹಾಗೆ ಕಾನೂನಿನ ಪ್ರಕಾರ ಅವನಿಗೆ ಎಲ್ಲ ಹಕ್ಕುಬಾಧ್ಯತೆಗಳೂ ಪ್ರಾಪ್ತವಾಗುತ್ತದೆ. ಅವನು ತನ್ನ ಮಗನೆಂಬುದೂ ಕಾನೂನಿನ ಒಂದು ಕಲ್ಪನೆ.
ಹಿಂದೂ ಅವಿಭಾಜ್ಯ ಕುಟುಂಬ
ಇನ್ನೊಂದು ಬಗೆಯ ಕಲ್ಪನೆಯುಂಟು. ಹಿಂದೂ ಅವಿಭಾಜ್ಯ ಕುಟುಂಬದ ಸದಸ್ಯನೊಬ್ಬ ಮಕ್ಕಳಿಲ್ಲದೆ ಸತ್ತರೆ, ಹಿಂದೆ ಇದ್ದ ಹಿಂದೂ ವಾರಸು ಕಾಯಿದೆಯ ಪ್ರಕಾರ ಅವನ ಭಾಗದ ಆಸ್ತಿ ಅವನ ವಾರಸುದಾರರಿಗೆ ಹೋಗುತ್ತಿತ್ತು. ಅವನ ವಿಧವೆಗೆ ಆಸ್ತಿಯಲ್ಲಿ ಪಾಲು ಕೇಳುವ ಅಧಿಕಾರವಿರಲಿಲ್ಲ. ವಿಧವೆಯರು ಜೀವನಾಂಶಕ್ಕೆ ಮಾತ್ರ ಅರ್ಹರಾಗಿದ್ದರು. ಈ ಪರಿಸ್ಥಿತಿಯನ್ನು ತಪ್ಪಿಸಿಲೆಂದು ಒಂದು ಕಾಯಿದೆ ಮಾಡಲಾಯಿತು. ಗಂಡ ಸತ್ತರೂ ಅವನು ಬದುಕಿದ್ದರೆ ಯಾವ ಹಿಸ್ಸೆ ಸಿಗುತ್ತಿತ್ತೋ ಅಷ್ಟೇ ಪಾಲನ್ನು ಹೆಂಡತಿಗೆ ಕೊಡಬೇಕೆಂದು. ಅವನಿಗೆ ಮಗನಿದ್ದಿದ್ದರೆ ಎಷ್ಟು ಪಾಲು ಸಿಗಬಹುದಿತ್ತೋ ಅಷ್ಟನ್ನೂ ವಿಧವೆಗೆ ಕೊಡಬೇಕೆಂದು ವಿಧಿಸಲಾಯಿತು. ಇಂಥ ಸಂದರ್ಭದಲ್ಲಿ ಸತ್ತವನು ಬದುಕಿದ್ದಂತೆ, ಇಲ್ಲದ ಮಗ ಹುಟ್ಟಿದಂತೆ ಭಾವಿಸುವುದಕ್ಕೆ ಕಾನೂನಿನ ಮನ್ನಣೆಯಿದೆ.ವಿಧಿಸಲಾದ ಒಂದು ತೆರಿಗೆ, ತತ್ಸಂಬಂಧವಾದ ಕಾಯಿದೆಗೆ ಅನುಸಾರವಾಗಿಲ್ಲವೆಂದು ನ್ಯಾಯಾಲಯ ತೀರ್ಪು ನೀಡಿ. ವಸೂಲಾದ ಹಣವನ್ನು ವಾವಸು ಕೊಡಬೇಕೆಂದು ಸರ್ಕಾರಕ್ಕೆ ಆದೇಶ ನೀಡಿದಾಗ, ರಾಜ್ಯದ ವಿಧಾನ ಸಭೆ ಹೊಸದೊಂದು ಕಾಯಿದೆಗೆ ಅಂಗೀಕಾರ ನೀಡಿ ಅ ತೆರಿಗೆಯನ್ನು ಕ್ರಮಬದ್ಧಗೊಳಿಸಬಹುದು. ಆ ತೆರಿಗೆಯನ್ನು ವಸೂಲಿ ಮಾಡಿದಂದಿಗೂ ಹಿಂದಣ ಗೊತ್ತಾದ ಒಂದು ದಿನದಿಂದಲೇ ಅದು ಜಾರಿಗೆ ಬಂದಂತೆ ಭಾವಿಸತಕ್ಕದ್ದೆಂದು ಕಾಯಿದೆಯಲ್ಲಿ ವಿಧಿಸಬಹುದು. ಸಂಸತ್ತಿನ ಸಭೆಯ ಕಲಾಪವನ್ನು ಕಾನೂನುಬದ್ಧಗೊಳಿಸಲು ಗಡಿಯಾರದ ಮುಳ್ಳನ್ನು ಹಿಂತಳ್ಳಿದಂತೆಯೇ ಇದು ಕೂಡ.
ಕಲ್ಪನೆಯ ತತ್ತ್ವ
ಸಾಧಾರಣ ರೀತಿಯಿಂದ ಉತ್ತರಿಸಲಾಗದ ಬಿಕ್ಕಟ್ಟು ಅಥವಾ ಇಕ್ಕಟ್ಟಿನ ಸಂದರ್ಭಗಳಲ್ಲಿ ಕಲ್ಪನೆಯ ವಿಧಾನವನ್ನು ಅವಲಂಬಿಸುವುದು ಅನಿವಾರ್ಯವಾಗುತ್ತದೆ. ಕಾನೂನಿನಿಂದಲೇ ನಿರ್ಮಿತವಾದ ಸಂದಿಗ್ಧ ಸಂದರ್ಭಗಳಿಗೆ ಪರಿಹಾರ ಪಡೆಯಲೋಸುಗ ಕಲ್ಪನೆಯ ತತ್ತ್ವವನ್ನು ಬಳಕೆ ಮಾಡಿಕೊಳ್ಳಬೇಕು. ಹಾಗೆ ಮಾಡದಿದ್ದರೆ ಅನೇಕ ಸಾರಿ ಆಡಳಿತ ವ್ಯವಸ್ಥೆಗೆ ಆತಂಕ ಉಂಟಾಗಬಹುದು. ಹಾನಿಯೂ ಉಂಟಾಗಬಹುದು. ಒಮ್ಮೊಮ್ಮೆ ಉಚ್ಚ ನ್ಯಾಯಾಲಯ ಅಥವಾ ಪರಮೋಚ್ಚ ನ್ಯಾಯಾಲಯ ನೀಡಿದ ತೀರ್ಪಿನಿಂದ ಉದ್ಭವಿಸಿದ, ಸಾಧಾರಣ ರೀತಿಯಿಂದ ಉತ್ತರಿಸಲಾಗದ ವಿಪರೀತ ಸಂದರ್ಭಗಳಲ್ಲಿ ಕಲ್ಪನೆಗೆ ಶರಣು ಹೋಗಬೇಕು. ಇಲ್ಲದಿದ್ದರೆ ರಾಜ್ಯದ ಆರ್ಥಿಕ, ರಾಜಕೀಯ, ಸಾಮಾಜಿಕ ವ್ಯವಸ್ಥೆಯಲ್ಲಿ ಅಲ್ಲೋಲಕಲ್ಲೋಲವಾಗುತ್ತದೆ. ಒಮ್ಮೊಮ್ಮೆ ಅನ್ಯಾಯಗಳೂ ಕಾನೂನಿನ ಹೆಸರಿನಲ್ಲಿ ನಡೆಯುವುದುಂಟು. ಇಂಥ ಅನ್ಯಾಯಗಳನ್ನು ತಪ್ಪಿಸಲು ಶಾಸಕಾಂಗ ಈ ತತ್ತ್ವವನ್ನು ಅವಲಂಬಿಸಿ ರಾಜ್ಯರಥವನ್ನು ಸುಗಮವಾಗಿ ನಡೆಸುತ್ತದೆ.ಆಧುನಿಕ ಕಾನೂನು ಕಲ್ಪನೆಗಳು ನಾನಾ ತೆರನಾದವು. ಇಲ್ಲದ್ದು ಇದ್ದಂತೆ ಭಾವಿಸುವುದನ್ನೂ ಅನೇಕ ವೇಳೆ ಕ್ರಮಬದ್ಧಗೊಳಿಸಲಾಗಿದೆ. ಒಬ್ಬ ಇನ್ನೊಬ್ಬನಿಂದ ತಪ್ಪಾಗಿ ಹಣ ಪಡೆದು, ಅದನ್ನು ವಿವೇಚನಾಯುಕ್ತವಾದ ರೀತಿಯಲ್ಲಿ ನಿಯೋಜಿಸಿದ್ದ ಪಕ್ಷದಲ್ಲಿ, ವಾಸ್ತವವಾಗಿ ಹಾಗೆಂದು ನಿಯುಕ್ತನಾಗಿಲ್ಲದಿದ್ದರೂ ಕಾರ್ಯತಃ ಅವನು ಆ ಹಣದ ನ್ಯಾಸಧಾರಿಯಾಗಿ (ಟ್ರಸ್ಟೀ) ವರ್ತಿಸಿದ್ದಾನೆಂದು ನ್ಯಾಯಾಲಯ ಪರಿಭಾವಿಸಬಹುದು.
ಕಾಯಿದೆಯ ರೀತ್ಯಾ ಸ್ಥಾಪಿಸಲಾದ ಸಂಘ
ಕಾನೂನಿನ ಕಲ್ಪನೆಯ ಇನ್ನೊಂದು ಉದಾಹರಣೆಯೆಂದರೆ ಯಾವುದಾದರೊಂದು ಕಾಯಿದೆಯ ರೀತ್ಯಾ ಸ್ಥಾಪಿಸಲಾದ ಸಂಘ. ಸಂಸ್ಥೆ ಅಥವಾ ಕಂಪನಿ. ಹಲವು ಜನರು ಕೂಡಿದ ಒಂದು ಸಂಘ, ಸಂಸ್ಥೆ ಅಥವಾ ಕಂಪನಿಯೂ ಕಾನೂನಿನ ದೃಷ್ಟಿಯಲ್ಲಿ ಒಂದು ವ್ಯಕ್ತಿ. ಇದೊಂದು ಕಲ್ಪನೆ. ಇದರಲ್ಲಿ ಸಮಾವೇಶಗೊಂಡ ಸದಸ್ಯರು ತಾತ್ಕಾಲಿಕವಾಗಿ ಇಲ್ಲವೆಂದೇ ಕಾನೂನು ಪರಿಭಾವಿಸುತ್ತದೆ. ಬಿಡಿ ವ್ಯಕ್ತಿಗಳನ್ನು ಬಿಟ್ಟು ಇಡಿಯ ಸಂಸ್ಥೆಯನ್ನೇ ವ್ಯಕ್ತಿಯೆಂದು ವ್ಯವಹರಿಸುವುದು ಅನೇಕ ವೇಳೆ ಅನುಕೂಲಕರ. ಆದರೆ ಕಂಪನಿಯ ತೆರೆಯ ಮರೆಯಲ್ಲಿ ಅನ್ಯಾಯಗಳು ಜರುಗಿದಾಗ ಕಾನೂನು ಅದರ ಹಿಂದಿರುವ ವ್ಯಕ್ತಿಗಳನ್ನು ಗುರುತಿಸಿ ಅವರ ಮೇಲೆ ಕ್ರಮ ಕೈಕೊಳ್ಳುವುದೂ ಉಂಟು. ಆಗ ಕಲ್ಪನೆಯನ್ನು ತಳ್ಳಿಡಲಾಗುತ್ತದೆ.ಕಾನೂನನ್ನು ನಿರ್ಮಿಸುವ ಸಂಸತ್ತು ಅಥವಾ ವಿಧಾನಸಭೆ ಸೃಷ್ಟಿಸುವ ಕಲ್ಪನೆಯಾಗಲಿ, ಕಾನೂನಿನ ಕ್ಷೇತ್ರದಲ್ಲಿ ಸಂದರ್ಭಾನುಗುಣವಾಗಿ ಸಂಭವಿಸುವ ಇತರ ಸೃಷ್ಟಿ ಕ್ರಿಯೆಗಳಾಗಲಿ ಎಷ್ಟರ ಮಟ್ಟಿಗೆ ಸೂಕ್ತವೆಂಬುದು ವಿಚಾರಿಸಬೇಕಾದ ಪ್ರಶ್ನೆ. ಕಲ್ಪನೆಯಿಂದ ಯಾರಿಗೂ ಅನ್ಯಾಯವಾಗದಾಗ, ಅದರಿಂದ ಯಾವುದೋ ಅನ್ಯಾಯವೊಂದನ್ನು ಸರಿಪಡಿಸುವುದು ಸಾಧ್ಯವಾಗುವಾಗ, ನ್ಯಾಯಸ್ಥಾಪನೆಯಾಗಬೇಕೆಂದಾಗ ಅದು ಸ್ವೀಕಾರಾರ್ಹವೇ. ಸಾಮಾನ್ಯ ಒಪ್ಪಿಗೆಯೇ ಇದರ ತಳಹದಿ. ವಿವೇಚನೆಯೇ ಇದರ ಜೀವಸತ್ತ್ವ. ಬ್ರಿಟಿಷ್ ಪಾರ್ಲಿಮೆಂಟು ಲಿಂಗ ಪರಿವರ್ತನೆಯೊಂದನ್ನುಳಿದು ಮಿಕ್ಕ ಏನನ್ನಾದರೂ ಮಾಡಬಲ್ಲುದು-ಎಂಬ ಹೇಳಿಕೆಯೊಂದುಂಟು. ಕಾನೂನು ಪಾಲನೆಗೆ ಕಲ್ಪನೆಯ ನೆರವನ್ನು ಅದು ಎಷ್ಟರಮಟ್ಟಿಗೆ ಪಡೆದುಕೊಳ್ಳುತ್ತದೆಯೆಂಬುದಕ್ಕೆ ಈ ಹೇಳಿಕೆಯೊಂದು ಸಾಕ್ಷಿ.
ಅಪಾಯ
ಅಪಾಯ
ಸಂಭವನೀಯತೆಯನ್ನು ಅಥವಾ ಹಾನಿ, ಗಾಯ, ಹೊಣೆಗಾರಿಕೆ, ನಷ್ಟ, ಅಥವಾ ಬಾಹ್ಯ ಅಥವಾ ಆಂತರಿಕ ದೋಷಗಳಿಂದ ಉಂಟಾಗಿರುವ ಯಾವುದೇ ಋಣಾತ್ಮಕ ಸಂಭವ ಬೆದರಿಕೆ, ಇದು ಪ್ರತಿಬಂಧಕ ಕ್ರಿಯೆಯ ಮೂಲಕ ಇದನ್ನು ತಪ್ಪಿಸಬಹುದಾಗಿದೆ.ಅಪಾಯ,ಅನಿಶ್ಚಿತತೆಯಿಂದ ಕೂಡಿರುವ ಉದ್ದೇಶಪೂರ್ವಕ ಪರಸ್ಪರ ಎಂದು ಸಹ ವ್ಯಾಖ್ಯಾನಿಸಬಹುದು.ಅನಿಶ್ಚಿತತೆ, ಅನಿರೀಕ್ಷಿತ ಅಪರಿಮೇಯ ಮತ್ತು ನಿಯಂತ್ರಿಸಲಾಗದ ಫಲಿತಾಂಶದ ಸಂಭಾವ್ಯ ಆಗಿದೆ.
ರೀತಿಗಳು
ಅಪಾಯದ ವಿವಿಧ ರೀತಿಗಳನ್ನು ಎರಡು ಮುಖ್ಯ ಗುಂಪುಗಳಾಗಿ ಅಡಿಯಲ್ಲಿ ವರ್ಗೀಕರಿಸಬಹುದು. ಅ. ವ್ಯವಸ್ಥಿತ ಅಪಾಯ. ಆ. ಅವ್ಯವಸ್ಥಿತ ಅಪಾಯ. ವ್ಯವಸ್ಥಿತ ಮತ್ತು ಅವ್ಯವಸ್ಥಿತ ಅಪಾಯದ ಅರ್ಥ,
ವ್ಯವಸ್ಥಿತ ಅಪಾಯ
ವ್ಯವಸ್ಥಿತ ಅಪಾಯ ಸಂಘಟನೆಯ ಮೇಲೆ ಬಾಹ್ಯ ಅಂಶಗಳ ಪ್ರಭಾವ ಕಾರಣ. ಅಂತಹ ಸಂಗತಿಗಳು ನೋಟದ ಸಂಸ್ಥೆಯ ಬಿಂದುವಿನಿಂದ ಸಾಮಾನ್ಯವಾಗಿ ನಿಯಂತ್ರಿಸಲಾಗಿದೆ.ಇದು ಇದೇ ಸ್ಟ್ರೀಮ್ ಅಥವಾ ಡೊಮೇನ್ ಅಡಿಯಲ್ಲಿ ಕಾರ್ಯ ನಿರ್ವಹಿಸುತ್ತಿರುವವರಿಗೆ ಒಂದು ದೊಡ್ಡ ಸಂಖ್ಯೆಯ ಮೇಲೆ ಪರಿಣಾಮವಾದ್ಧದಿಂದ, ಇದು ಪ್ರಕೃತಿಯಲ್ಲಿ ಮ್ಯಾಕ್ರೋ ಆಗಿದೆ. ಇದು ಸಂಸ್ಥೆಯಿಂದ ಯೋಜನೆ ಸಾಧ್ಯವಿಲ್ಲ. ವ್ಯವಸ್ಥಿತ ಅಪಾಯದ ರೀತಿಗಳು ಕೆಳಗೆ ಪಟ್ಟಿಮಾಡಲಾಗಿದೆ.
ಬಡ್ಡಿದರದ ಅಪಾಯ
ಬಡ್ಡಿದರದ ಅಪಾಯ ಕಾರಣ ಕಾಲಕಾಲಕ್ಕೆ ಬಡ್ಡಿ ದರಗಳಲ್ಲಿ ಏರಿಳಿತ ಉಂಟಾಗುತ್ತದೆ. ಅವರು ಆಸಕ್ತಿ ಸ್ಥಿರ ದರದ ಸಾಗಿಸುವ ಇದು ವಿಶೇಷವಾಗಿ ಸಾಲ ಭದ್ರತೆಗಳು ಪರಿಣಾಮ.
ಮಾರುಕಟ್ಟೆ ಅಪಾಯ
ಮಾರುಕಟ್ಟೆ ಅಪಾಯ ಯಾವುದೇ ನಿರ್ದಿಷ್ಟ ಷೇರುಗಳನ್ನು ಅಥವಾ ಭದ್ರತೆಗಳ ವ್ಯಾಪಾರ ಬೆಲೆ ಕಂಡ ಸ್ಥಿರ ಏರಿಳಿತಗಳನ್ನು ಸಂಬಂಧಿಸಿದೆ.ಅದು ಏರಿಕೆ ಅಥವಾ ಷೇರು ಮಾರುಕಟ್ಟೆ ಪಟ್ಟಿಯಲ್ಲಿ ಷೇರುಗಳ ಅಥವಾ ಭದ್ರತೆಗಳ ವ್ಯಾಪಾರ ಬೆಲೆ ಬೀಳಲು ಕಾರಣ ಉದ್ಭವಿಸುತ್ತದೆ.
ಖರೀದಿ ಸಾಮಾರ್ಥ್ಯದ ಅಥವ ಹಣದುಬ್ಬರದ ಅಪಾಯ
ಖರೀದಿ ಸಾಮಾರ್ಥ್ಯದ ಅಪಾಯವನ್ನು ಹಣದುಬ್ಬರದ ಅಪಾಯ ಸಾಧ್ಯತೆಗಾಗಿ ಎಂದು ಕರೆಯಲಾಗುತ್ತದೆ.ಇದು ಆದ್ದರಿಂದ,ಇದು ಪ್ರತಿಕೂಲ ಒಂದು ಕೊಳ್ಳುವ ಶಕ್ತಿಯ ಪರಿಣಾಮ ಎಂಬುದು ಹೊರಸೂಸಲ್ಪಡುವ ರಿಂದವಾಗುತ್ತದೆ (ಹುಟ್ಟಿಕೊಳ್ಳುತ್ತದೆ).ಇದು ಒಂದು ಹಣದುಬ್ಬರದ ಅವಧಿಯಲ್ಲಿ ಭದ್ರತಾ ಠೇವಣಿ ಅಪೇಕ್ಷಣೀಯ ಅಲ್ಲ ಎಂದು ನಾವು ನೆನಪಿಡಿ ಮಾಡಬೇಕು.
ಅವ್ಯವಸ್ಥಿತ ಅಪಾಯ
ಅವ್ಯವಸ್ಥಿತ ಅಪಾಯ ಸಂಸ್ಥೆಯೊಳಗೆ ಚಾಲ್ತಿಯಲ್ಲಿರುವ ಆಂತರಿಕ ಅಂಶಗಳು ಪ್ರಭಾವ ಕಾರಣ. ಅಂತಹ ಸಂಗತಿಗಳು ನೋಟದ ಸಂಸ್ಥೆಯ ಬಿಂದುವಿನಿಂದ ಸಾಮಾನ್ಯವಾಗಿ ನಿಯಂತ್ರಿಸಬಹುದಾಗಿದೆ.ಇದು ಕೇವಲ ಒಂದು ನಿರ್ದಿಷ್ಟ ಸಂಸ್ಥೆಯ ಬೀರುತ್ತದೆ ಇದು ಪ್ರಕೃತಿಯಲ್ಲಿ ಮೈಕ್ರೋ ಆಗಿದೆ. ಅಗತ್ಯವಾದ ಕ್ರಮಗಳನ್ನು ತಗ್ಗಿಸಲು ಅಪಾಯ ಸಂಸ್ಥೆಯ ತೆಗೆದುಕೊಳ್ಳುವಂತಿಲ್ಲ ಆದ್ದರಿಂದ (ಪರಿಣಾಮ ಕಡಿಮೆ), ಯೋಜನೆ ಮಾಡಬಹುದು. ಅವ್ಯವಸ್ಥಿತ ಅಪಾಯದ ರೀತಿಗಳು ಕೆಳಗೆ ಪಟ್ಟಿಮಾಡಲಾಗಿದೆ.
ವ್ಯಾಪಾರ ಅಥವಾ ದ್ರವ್ಯತೆಯ ಅಪಾಯ
ವ್ಯಾಪಾರ ಅಪಾಯವನ್ನು ದ್ರವ್ಯತೆ ಅಪಾಯ ಎಂದು ಕರೆಯಲಾಗುತ್ತದೆ.ಇದು ಆದ್ದರಿಂದ, ವ್ಯವಹಾರ ಆವರ್ತಗಳನ್ನು, ತಾಂತ್ರಿಕ ಬದಲಾವಣೆಗಳು, ಇತ್ಯಾದಿ ಪರಿಣಾಮ ಭದ್ರತಾ ಪತ್ರಗಳ ಮಾರಾಟವನ್ನು ಮತ್ತು ಖರೀದಿ ಹೊರಸೂಸಲ್ಪಡುವಲಾಗಿದೆ.
ಹಣಕಾಸು ಅಥವಾ ಸಾಲದ ಅಪಾಯ
ಹಣಕಾಸಿನ ಅಪಾಯ ಸಹ ಸಾಲದ ಅಪಾಯವನ್ನು ಎಂದು ಕರೆಯಲಾಗುತ್ತದೆ. ಇದು ಸಂಸ್ಥೆಯ ಬಂಡವಾಳ ರಚನೆ ಬದಲಾಯಿಸಲು ಕಾರಣ ಉದ್ಭವಿಸುತ್ತದೆ. ಬಂಡವಾಳದ ರಚನೆ ಮುಖ್ಯವಾಗಿ ಹಣ ಯೋಜನೆಗಳಿಗೆ ಮೂಲದ ಮಾಡಲಾಗುತ್ತದೆ ಇದು ಮೂರು ರೀತಿಯಲ್ಲಿ ಒಳಗೊಂಡಿದೆ. ಕೆಳಗಿನಂತೆ ಅವು,
ನಿರಂತರ ಜವಾಬ್ದಾರಿ
ಕಾರ್ಯಾಚರಣೆಯ ಅಪಾಯಗಳನ್ನು ವ್ಯಾಪಾರ ಪ್ರಕ್ರಿಯೆ ಕಾರಣ ಮಾನವ ದೋಷಗಳನ್ನು ವಿಫಲವಾದ ಅಪಾಯಗಳಿವೆ. ಈ ಅಪಾಯ ಉದ್ಯಮದಿಂದ ಉದ್ಯಮಕ್ಕೆ ಬದಲಾಗುತ್ತದೆ. ಇದು ಕಾರಣ ಆಂತರಿಕ ಕ್ರಮಗಳು, ಜನರು, ನೀತಿಗಳು ಮತ್ತು ವ್ಯವಸ್ಥೆಗಳಲ್ಲಿ ಕುಸಿತಗಳು ಉಂಟಾಗುತ್ತದೆ.
ಅಪಾಯ ನಿರ್ವಹಣೆ
ಅಪಾಯ ನಿರ್ವಹಣೆ ಗುರುತಿನ, ಮೌಲ್ಯಮಾಪನ, ಮತ್ತು ಸಂಪನ್ಮೂಲಗಳ ಸಂಘಟಿತ ಮತ್ತು ಆರ್ಥಿಕ ಅನ್ವಯಿಸಲ್ಪಡುತ್ತದೆ ಅಪಾಯಗಳ ಆದ್ಯತೆ, ಕಡಿಮೆ ಮಾನಿಟರ್, ಮತ್ತು ಸಂಭವನೀಯತೆ ಮತ್ತು / ಅಥವಾ ದುರದೃಷ್ಟಕರ ಘಟನೆಗಳ ಪರಿಣಾಮ ನಿಯಂತ್ರಿಸಲು ಸಾಧ್ಯವಾಗುತ್ತದೆ.ಅಪಾಯ ನಿರ್ವಹಣೆ ಧ್ಯೇಯವೆಂದರೆ ವ್ಯಾಪಾರ ಗುರಿಗಳನ್ನು ಪ್ರಯತ್ನದ ಪಕ್ಕಕ್ಕೆ ಇಲ್ಲ ಅನಿಶ್ಚಿತತೆ ಖಚಿತಪಡಿಸಿಕೊಳ್ಳುವುದಕ್ಕಾಗಿ ಹೊಂದಿದೆ.ಹೂಡಿಕೆ ನಿರ್ಧಾರ ತಯಾರಿಕೆ ಗುರುತಿಸುವಿಕೆ, ವಿಶ್ಲೇಷಣೆ ಮತ್ತು ಅನಿಶ್ಚಿತತೆಯ ಸ್ವೀಕೃತಿ ಅಥವಾ ತಗ್ಗಿಸುವಿಕೆಯ ಪ್ರಕ್ರಿಯೆಯಾಗಿದೆ.
ಅಪಾಯನಿರ್ವಹಣೆ ವಿಭಜಿತ ಹೇಗೆ ಮಾಡುವುದು
ಅಪಾಯಗಳನ್ನು ಹೂಡಿಕೆ ಅಸ್ತಿತ್ವದಲ್ಲಿವೆ ಎಂಬುದನ್ನು ನಿರ್ಧರಿಸುವ ಮತ್ತು ನಂತರ ನಿಮ್ಮ ಹೂಡಿಕೆ ಉದ್ದೇಶ ಉತ್ತಮ-ಸೂಕ್ತವಾಗಿರುತ್ತದೆ ಒಂದು ರೀತಿಯಲ್ಲಿ ಈ ಅಪಾಯಗಳ ನಿಭಾಯಿಸಲು - ಸರಳವಾಗಿ, ಅಪಾಯ ನಿರ್ವಹಣೆ ಎರಡು ಹಂತದ ಪ್ರಕ್ರಿಯೆವಾಗಿದೆ.ಅಪಾಯ ನಿರ್ವಹಣೆ ಆರ್ಥಿಕ ಜಗತ್ತಿನಲ್ಲಿ ಎಲ್ಲಾಕಡೆ ಕಂಡುಬರುತ್ತದೆ.
೧.ಅಪಾಯದ ಗುರುತಿಸುವಿಕೆ
ಒಂದು ಹೆಚ್ಚು ಶಿಸ್ತಿನ ಪ್ರಕ್ರಿಯೆ ಸಂಭಾವ್ಯ ಅಪಾಯಗಳ ತಾಳೆಪಟ್ಟಿಗಳು ಬಳಸಿಕೊಂಡು ಆ ಘಟನೆಗಳು ಯೋಜನೆಯಲ್ಲಿ ಆಗಬಹುದೆಂದು ಸಾಧ್ಯತೆಯನ್ನು ಮೌಲ್ಯಮಾಪನ ಒಳಗೊಂಡಿರುತ್ತದೆ.ಕೆಲವೊಂದು ಕಂಪನಿಗಳು ಮತ್ತು ಕೈಗಾರಿಕೆಗಳು ಕಳೆದ ಯೋಜನೆಗಳಿಂದ ಅನುಭವದ ಆಧಾರದ ಅಪಾಯ ತಾಳೆಪಟ್ಟಿಗಳು ಅಭಿವೃದ್ಧಿ.ಈ ತಾಳೆಪಟ್ಟಿಗಳು ಪರಿಶೀಲನಾಪಟ್ಟಿ ಎರಡೂ ನಿರ್ದಿಷ್ಟ ಅಪಾಯ ಗುರುತಿಸುವ ಮತ್ತು ತಂಡದ ಆಲೋಚನೆ ವಿಸ್ತರಿಸುವ ಯೋಜನೆಯನ್ನು ನಿರ್ವಾಹಕ ಮತ್ತು ಯೋಜನೆಯ ತಂಡ ಸಹಾಯವಾಗುತ್ತದೆ.ಯೋಜನೆಯ ತಂಡದ ಹಿಂದಿನ ಅನುಭವದ, ಉದ್ಯಮದಲ್ಲಿ ಯೋಜನಾ ಕಂಪನಿಯು ಅನುಭವ, ಮತ್ತು ತಜ್ಞರು ಒಂದು ಯೋಜನೆಯಲ್ಲಿ ಅಪಾಯಕಾರಿ ಗುರುತಿಸುವ ಮೌಲ್ಯಯುತ ಸಂಪನ್ಮೂಲಗಳನ್ನು ಮಾಡಬಹುದು. ವರ್ಗದಲ್ಲಿ ಮೂಲಕ ಅಪಾಯದ ಮೂಲಗಳನ್ನು ಗುರುತಿಸುವುದು ಒಂದು ಯೋಜನೆಯಲ್ಲಿ ಅಪಾಯಕಾರಿ ಅನ್ವೇಷಿಸುವ ಮತ್ತೊಂದು ವಿಧಾನವಾಗಿದೆ. ಸಂಭಾವ್ಯ ಅಪಾಯಗಳನ್ನು ವಿಭಾಗಗಳು ಕೆಲವು ಉದಾಹರಣೆಗಳು ಹೀಗಿವೆ: ಜನರು ವರ್ಗದಲ್ಲಿ ಜನರು ಸಂಬಂಧಿಸಿದ ಅಪಾಯಗಳನ್ನು ವಿಭಜಿಸಬಹುದಾಗಿದೆ. ಜನರು ಅಪಾಯಗಳನ್ನು ಉದಾಹರಣೆಗಳು ಯೋಜನೆ ಅಥವಾ ಯೋಜನೆಯಲ್ಲಿ ಪ್ರಮುಖ ಜನರ ಹಠಾತ್ ಅಲಭ್ಯತೆ ಕಾರ್ಯಗತಗೊಳಿಸಲು ಬೇಕಾದ ನೈಪುಣ್ಯತೆಯ ಕಂಡುಹಿಡಿಯುವ ಅಪಾಯವನ್ನು ಸೇರಿವೆ.
೩.ಅಪಾಯ ತಗ್ಗಿಸುವಿಕೆಯ
ಅಪಾಯ ಗುರುತಿಸಿ ಮೌಲ್ಯಮಾಪನ ಮಾಡಲಾಗಿದೆ ನಂತರ, ಯೋಜನೆಯ ತಂಡ ಅನಿರೀಕ್ಷಿತ ಘಟನೆ ಪ್ರಭಾವವನ್ನು ತಗ್ಗಿಸಲು ಮಾಡಿದ ಯೋಜನೆಯ ಇದು ಅಪಾಯ ತಗ್ಗಿಸುವಿಕೆಯ ಯೋಜನೆ, ಬೆಳೆಯುತ್ತದೆ. ಯೋಜನೆಯ ತಂಡ ಕೆಳಗಿನ ರೀತಿಗಳಲ್ಲಿ ಅಪಾಯಗಳನ್ನು ತಗ್ಗಿಸಲೂ: ಈ ತಗ್ಗಿಸುವಿಕೆಯ ಪ್ರತಿಯೊಂದು ತಂತ್ರಗಳಿಗೆ ವೈಯುಕ್ತಿಕ ಅಪಾಯಗಳನ್ನು ಮತ್ತು ಯೋಜನೆಯ ಅಪಾಯವನ್ನು ಕಡಿಮೆ ಸಾಧನವನ್ನು ಪರಿಣಾಮಕಾರಿಯಾಗಿ ಮಾಡಬಹುದು. ಅಪಾಯ ತಗ್ಗಿಸುವಿಕೆಯ ಯೋಜನೆಯನ್ನು ಪ್ರತಿ ಗುರುತಿಸಲಾಗಿದೆ ಅಪಾಯ ಘಟನೆ ಮತ್ತು ಯೋಜನಾ ನಿರ್ವಹಣೆ ತಂಡ ಕಡಿಮೆ ಅಥವಾ ಅಪಾಯವನ್ನು ತೊಡೆದುಹಾಕಲು ತೆಗೆದುಕೊಳ್ಳುತ್ತದೆ ಕ್ರಮಗಳು ಅಪಾಯ ತಗ್ಗಿಸುವಿಕೆಯ ವಿಧಾನ ಸೆರೆಹಿಡಿಯುತ್ತದೆ.
೪.ಆಕಸ್ಮಿಕ ಯೋಜನೆ
ಯೋಜನೆಯ ಅಪಾಯ ಯೋಜನೆಯನ್ನು ಯೋಜನೆಗೆ ಲಾಭ ವಿರುದ್ಧ ತಗ್ಗಿಸುವಿಕೆಯ ಹೂಡಿಕೆ ಸಮತೋಲನಗೊಳಿಸುತ್ತದೆ. ಯೋಜನೆಯ ತಂಡ ಸಾಮಾನ್ಯವಾಗಿ ಎಂದು ಗುರಿ ಸಾಧನೆಗಾಗಿ ಹತಾಶೆಯಿಂದ ಒಂದು ಅಪಾಯವಿರುತ್ತದೆ ಕ್ರಿಯೆಯನ್ನು ಗುರುತಿಸಲಾಗಿದೆ ಒಂದು ಯೋಜನೆಯನ್ನು ಗುರಿ ಸಾಧಿಸಲು ಪರ್ಯಾಯ ವಿಧಾನವನ್ನು ಅಭಿವೃದ್ಧಿಪಡಿಸುತ್ತಾರೆ. ಈ ಯೋಜನೆಗಳು ಆಕಸ್ಮಿಕ ಯೋಜನೆಗಳನ್ನು ಕರೆಯಲಾಗುತ್ತದೆ.ಟ್ರಕ್ ಚಾಲಕರ ಮುಷ್ಕರ ಅಪಾಯವನ್ನು ಯೋಜನೆಗೆ ಅಗತ್ಯವಾದ ಉಪಕರಣಗಳನ್ನು ಸಾಗಿಸಲು ರೈಲು ಬಳಸುವ ಒಂದು ಆಕಸ್ಮಿಕ ಯೋಜನೆ ತಗ್ಗಿಸುತ್ತವೆ ಮಾಡಬಹುದು.ಉಪಕರಣದ ಒಂದು ವಿಮರ್ಶಾತ್ಮಕ ತುಂಡು ಕೊನೆಯಲ್ಲಿ ವೇಳೆ, ಮೇಲೆ ಪರಿಣಾಮ ತಡವಾಗಿ ಉಪಕರಣ ವಿತರಣಾ ಸರಿಹೊಂದಿಸಲು ವೇಳಾಪಟ್ಟಿ ಬದಲಾವಣೆಗಳನ್ನು ಮಾಡುವ ಮೂಲಕ ನಿವಾರಣೆ ಮಾಡಿಕೊಳ್ಳಬಹುದು. ಆಕಸ್ಮಿಕ ಹಣ ಯೋಜನೆಯ ವೆಚ್ಚವನ್ನು ಹೆಚ್ಚಿಸಲು ಉಂಟುಮಾಡುವ ಅನಿರೀಕ್ಷಿತ ಘಟನೆಗಳು ಪರಿಹರಿಸಲು ಯೋಜನೆಯ ತಂಡವು ಬದಿಗಿಟ್ಟು ನಿಧಿಗಳು. ಒಂದು ಅಪಾಯಕಾರಿ ಪ್ರೊಫೈಲ್ನೊಂದಿಗೆ ಯೋಜನೆಗಳು ಸಾಂಕೇತಿಕವಾಗಿ ದೊಡ್ಡ ಆಕಸ್ಮಿಕ ಬಜೆಟ್ ಹೊಂದಿರುತ್ತದೆ. ಯೋಜನೆಯ ಬಜೆಟ್ನಲ್ಲಿ ಹಂಚಿಕೆ ಆಕಸ್ಮಿಕ ಪ್ರಮಾಣವನ್ನು ಅಪಾಯ ವಿಶ್ಲೇಷಣೆ ಪ್ರಕ್ರಿಯೆಯಲ್ಲಿ ಗುರುತಿಸಲ್ಪಟ್ಟ ಅಪಾಯಗಳಿಗೆ ಕ್ರಿಯೆಯಾಗಿದೆ ಆದರೂ, ಆಕಸ್ಮಿಕ ಸಾಮಾನ್ಯವಾಗಿ ಯೋಜನೆಯ ಬಜೆಟ್ನಲ್ಲಿ ಒಂದು ಸಾಲಿನ ಐಟಂ ನಿರ್ವಹಿಸಲಾಗಿದೆ.
ಸಲಹೆ ಓದುವಿಕೆ ಕೊಂಡಿಗಳು
ವರ್ಗ:ವಿಪತ್ತುಗಳು
ಮಲ್ಯಾಡಿ ಪಕ್ಷಿಧಾಮ
ಮಲ್ಯಾಡಿ ಪಕ್ಷಿಧಾಮ, ಉಡುಪಿ ಜಿಲ್ಲೆಯ ಕುಂದಾಪುರ ತಾಲೂಕಿನ ಮಲ್ಯಾಡಿ ಎಂಬ ಊರಿನಲ್ಲಿ ಇದೆ. ಇದು ಉಡುಪಿಯಿಂದ ೨೪ ಕಿಲೋಮೀಟರ್ ದೂರದಲ್ಲಿದೆ, ಕುಂದಾಪುರದಿಂದ ೮ ಕಿಲೋಮೀಟರ್ ದೂರದಲ್ಲಿದೆ ಮತ್ತು ತೆಕ್ಕಟ್ಟೆಯಿಂದ ೨.೫ ಕಿಲೋಮೀಟರ್ ದೂರದಲ್ಲಿದೆ. ಸುಮಾರು ೧.೫ ಚದರ ಕಿಲೋಮೀಟರ್ ಸಮೂಹಗಳನ್ನೊಳಗೊ೦ಡಿದೆ. ಅನೇಕ ವಲಸೆ ಹಕ್ಕಿಗಳು ಚಳಿಗಾಲದ ಸಮಯದಲ್ಲಿ ಬರುತ್ತವೆ ಮತ್ತು ಮೊದಲ ಮಾನ್ಸೂನ್ ಮಳೆಯ ಮೊದಲು ಹೋರಡುತ್ತದೆ. ಇಲ್ಲಿ ಹಲವಾರು ಪಕ್ಷಿಗಳ ವೀಕ್ಷಣೆ ಕಂಡುಬರುತ್ತದೆ. ಅಲ್ಲದೇ ಮಲ್ಯಾಡಿಯನ್ನು ಬಾನಾಡಿಗಳ ಬೀಡು ಎಂದು ಕರೆಯುತ್ತಾರೆ.
ಉಲ್ಲೇಖಗಳು
ವರ್ಗ:ವಿಕಿ ಇ-ಲರ್ನಿಂಗ್‍ನಲ್ಲಿ ತಯಾರಿಸಿದ ಲೇಖನ ವರ್ಗ:ಉಡುಪಿ ಜಿಲ್ಲೆಯ ಪ್ರೇಕ್ಷಣೀಯ ಸ್ಥಳಗಳ ಕ್ಯೂಆರ್ ಕೋಡ್ ಯೋಜನೆ
ರಾಜೇಶ್ವರಿ ಗಾಯಕ್ವಾಡ್
ರಾಜೇಶ್ವರಿ ಗಾಯಕ್ವಾಡ್ (ಜನನ 1 ಜೂನ್ 1991) ಭಾರತೀಯ ಕ್ರಿಕೆಟ್ ಆಟಗಾರ್ತಿ.ಅವರು ಅಂತರರಾಷ್ಟ್ರೀಯ ಕ್ರಿಕೆಟ್ಗೆ 19 ಜನವರಿ 2014 ರಂದು ಶ್ರೀಲಂಕಾ ವಿರುದ್ಧದ ಏಕ ದಿನ ಅಂತಾರಾಷ್ಟ್ರೀಯ ಪಂದ್ಯಗಳಲ್ಲಿ ಪಾದಾರ್ಪಣೆ ಮಾಡಿದರು.ಅವರು ಬಲಗೈ ಬ್ಯಾಟ್ಸ್‌ವುಮನ್ ಮತ್ತು ನಿಧಾನ ಎಡಗೈ ಸಾಂಪ್ರದಾಯಿಕ ಬೌಲ್ಸ್ ಮಾಡುತ್ತಾರೆ.ಅವರು ದಕ್ಷಿಣ ಆಫ್ರಿಕಾ ವಿರುದ್ಧದ ಒಂದು ಟೆಸ್ಟ್ ಪಂದ್ಯದಲ್ಲಿ ಆಡಿದ್ದಾರೆ.
ಜನನ ಮತ್ತು ವಿದ್ಯಾಭ್ಯಾಸ
ವಿಜಯಪುರದಲ್ಲಿ ಜೂನ್ 1, 1991ರಲ್ಲಿ ಶಿವಾನಂದ ಗಾಯಕ್ವಾಡ್ ಹಾಗೂ ಸವಿತಾ ಗಾಯಕ್ವಾಡ್ ದಂಪತಿಗೆ ಜನಿಸಿದ ರಾಜೇಶ್ವರಿ, ಶಿಕ್ಷಣವನ್ನು ವಿಜಯಪುರದಲ್ಲೇ ಮುಂದುವರಿಸಿದ್ದಾರೆ. ಬಿಡಿಇ ಸಂಸ್ಥೆಯಲ್ಲಿ ಎಸ್ಸೆಸ್ಸೆಲ್ಸಿ ಪೂರೈಸಿ, ಸರ್ಕಾರಿ ಪಿಯು ಕಾಲೇಜ್​ನಲ್ಲಿ ಪಿಯುಸಿ ಮುಗಿಸಿದ್ದಾರೆ. ನಂತರ ಬಿಎಲ್‌ಡಿಈ ಸಂಸ್ಥೆಯ ಕಾಲೇಜ್​ನಲ್ಲಿ ಬಿಎ ಪದವಿ ವ್ಯಾಸಂಗ ಮಾಡಿದ್ದಾರೆ.
ತಂದೆಯನ್ನು ಕಳೆದುಕೊಂಡ ನಂತರ ಕುಟುಂಬದ ಜವಾಬ್ದಾರಿ ಹೊತ್ತ ರಾಜೇಶ್ವರಿ ಇಬ್ಬರು ಸಹೋದರಿ ಹಾಗೂ ಇಬ್ಬರು ಸಹೋದರರನ್ನು ಓದಿಸುತ್ತಿದ್ದಾರೆ. ಅಕ್ಕನಂತೆ ತಂಗಿ ರಾಮೇಶ್ವರಿ ಕೂಡ ರಾಜ್ಯ ಮಹಿಳಾ ಕ್ರಿಕೆಟ್ ತಂಡಕ್ಕೆ ಆಯ್ಕೆಯಾಗಿದ್ದಾರೆ. ಅವರ ಅಕ್ಕ ಭುವನೇಶ್ವರಿ ಹಾಕಿ ಆಟಗಾರ್ತಿ ಆಗಿದ್ದರೂ, ವಿವಾಹದ ನಂತರ ಕ್ರೀಡೆ ತ್ಯಜಿಸಿದ್ದಾರೆ. ಸಹೋದರರಾದ ಕಾಶಿನಾಥ್ ಗಾಯಕ್ವಾಡ್ ರಾಷ್ಟ್ರಮಟ್ಟದ ತಬಲಪಟು ಹಾಗೂ ಇನ್ನೊಬ್ಬ ವಿಶ್ವನಾಥ ಗಾಯಕ್ವಾಡ್ ಬ್ಯಾಡ್ಮಿಂಟನ್​ನಲ್ಲಿ ಉತ್ತಮ ಸಾಧನೆ ಮಾಡುತ್ತಿದ್ದಾರೆ.
ಕ್ರೀಡೆಯ ಮೇಲೆ ಅಪಾರ ಪ್ರೀತಿ ಇರುವ, ಕ್ರಿಕೆಟ್ ಆಡಲು ಮಗಳನ್ನು ಪ್ರೋತ್ಸಾಹಿಸುವ ತಂದೆ ವಿಜಯಪುರದ ರಾಜೇಶ್ವರಿ ಗಾಯಕ್ವಾಡ್ ಅವರಿಗೆ ಇರುವುದು ಹೆಮ್ಮೆ. ಇದಕ್ಕಾಗಿ ಆಕೆ ಅದೃಷ್ಟವಂತೆ.
ಕ್ರಿಕೆಟ್​ಗೆ ಪದಾರ್ಪಣೆ
2015ರ ಜೂನ್ 28ರಂದು ಬೆಂಗಳೂರಿನಲ್ಲಿ ನ್ಯೂಜಿಲೆಂಡ್ ವಿರುದ್ಧ ನಡೆದ ಏಕದಿನ ಅಂತರಾಷ್ಟ್ರೀಯ ಪಂದ್ಯಾವಳಿ ಮೂಲಕ ಭಾರತ ತಂಡದಲ್ಲಿ ನೆಲೆಯೂರಿರುವ ರಾಜೇಶ್ವರಿ, ಎಡಗೈ ಸ್ಪಿನ್ ಬೌಲಿಂಗ್ ಮೂಲಕ ಎದುರಾಳಿಗಳನ್ನು ಉರುಳಿಸುವ ತಂತ್ರಗಾರಿಕೆಯನ್ನು ಹೊಂದಿದ್ದಾರೆ. 2007ರಲ್ಲಿ ರಣಜಿಗೆ ಆಯ್ಕೆಯಾಗಿ, ನಂತರ 19 ವರ್ಷದೊಳಗಿನ ಮಹಿಳಾ ಕ್ರಿಕೆಟ್​ನಲ್ಲಿ ಉತ್ತಮ ಪ್ರದರ್ಶನ ನೀಡಿದ್ದಾರೆ. 2009ರಲ್ಲಿ ಅಂತರಾಜ್ಯ ಟಿ-20 ಚಾಂಪಿಯನ್​ಶಿಪ್​ನಲ್ಲಿ, 2014ರ ಜನವರಿ 7ರಿಂದ ರಾಂಚಿಯಲ್ಲಿ ನಡೆದ ಚಾಲೆಂಜರ್ ಟ್ರೋಫಿಯಲ್ಲಿ ಭಾರತ ಪರ (ಬ್ಲೂ ಟೀಂ)ನಲ್ಲಿ ಆಟವಾಡಿದ್ದಾರೆ. ನಂತರ ಅಧಿಕೃತವಾಗಿ 2015ರಲ್ಲಿ ಅಂತಾರಾಷ್ಟ್ರೀಯ ಮಟ್ಟಕ್ಕೆ ಏರಿದ್ದು, ಏಕದಿನ, ಚಾಂಪಿಯನ್​ಶಿಪ್, 2016ರಲ್ಲಿ ಮಹಿಳಾ ಟಿ-20 ಪಂದ್ಯಗಳಲ್ಲಿ ಉತ್ತಮ ಸಾಧನೆಗೈದಿದ್ದಾರೆ. ಏಕದಿನ ಪಂದ್ಯದಲ್ಲಿ 53 ವಿಕೆಟ್ ಪಡೆದಿದ್ದು, ನ್ಯೂಜಿಲೆಂಡ್ ವಿರುದ್ಧ 5 ವಿಕೆಟ್ ಪಡೆದು 15 ರನ್ ನೀಡುವ ಮೂಲಕ ಉತ್ತಮ ಸಾಧನೆ ಮಾಡಿದ್ದಾರೆ.
ತರಬೇತಿ
ಶಿವಾನಂದ್ ಗಾಯಕ್ವಾಡ್, ಸ್ವತಃ ವೃತ್ತಿಪರ ಕ್ರಿಕೆಟ್ ಆಡಲು ಬಯಸಿದ್ದರೂ, ಸೂಕ್ತ ಅವಕಾಶಗಳು ಸಿಗದೆ ಮುಂದುವರೆಸಲು ಸಾಧ್ಯವಾಗಲಿಲ್ಲ. 2007 ರಲ್ಲಿ ವಿಜಯಪುರದಲ್ಲಿ ಮಹಿಳಾ ಕ್ರಿಕೆಟ್ ಅಕಾಡೆಮಿ ಶುರುವಾದಾಗ ಮಗಳು ರಾಜೇಶ್ವರಿಗೆ ಅಲ್ಲಿ ತರಬೇತಿ ಪಡೆಯಲು ಕಳುಹಿಸಿದರು. ಕನಸುಗಳನ್ನು ಬೆನ್ನತ್ತಿದಾಗ ಧೈರ್ಯ ತುಂಬುವವರಿಗಿಂತ, ಅವಿಶ್ವಾಸ ತೋರಿಸುವವರೇ ಹೆಚ್ಚು. ‘ ಕ್ರಿಕೆಟ್ ಕೇವಲ ಪುರುಷರ ಆಟ, ಮಹಿಳಾ ಕ್ರಿಕೆಟ್ ಅನ್ನು ಯಾರು ನೋಡುತ್ತಾರೆ..? ಸುಮ್ಮನೆ ಭವಿಷ್ಯ ಹಾಳು ಮಾಡಿಕೊಳ್ಳಬೇಡ ‘ ಎಂಬಂತಹ ಎದೆಗುಂದಿಸುವ ಮಾತುಗಳು ಕೇಳಿ ಬರುವುದೇ ಹೆಚ್ಚು. ಆದರೆ ಮಗಳ ಪ್ರತಿಭೆಯ ಅರಿವಿದ್ದ ತಂದೆ, ಸಾಧಿಸುವ ಛಲ ಮೂಡಿಸಿ, ಪ್ರೋತ್ಸಾಹಿಸಿದರು. ಜಾವೆಲಿನ್ ಥ್ರೋ, ಡಿಸ್ಕಸ್ ಥ್ರೋ, ವಾಲಿಬಾಲ್ ಕೂಡ ಚೆನ್ನಾಗಿ ಆಡುತ್ತಿದ್ದ ರಾಜೇಶ್ವರಿ, ತಂದೆಯ ಸಲಹೆಯ ಮೇರೆಗೆ ಕ್ರಿಕೆಟ್ ಕಡೆಗೆ ಸಂಪೂರ್ಣ ಗಮನ ಹರಿಸಿದರು.
ಮಹಿಳಾ ಕ್ರಿಕೆಟ್ ಅಕಾಡೆಮಿಯನ್ನು ಸೇರಿಕೊಂಡ ರಾಜೇಶ್ವರಿ ಅಲ್ಲಿ ಅಶೋಕ್ ಜಾಧವ್, ಬಸವರಾಜ್ ಇಜೇರಿ, ಸಲೀಂ, ದಿಲೀಪ್ ಕಲಾಲ್, ಎ ಜಿ ಪಟೇಲ್ ಮುಂತಾದವರಲ್ಲಿ ತರಬೇತಿ ಪಡೆದರು. ಪಿಯು ಶಿಕ್ಷಣ ಮುಗಿಸಿ ಬೆಂಗಳೂರಿಗೆ ತೆರಳಿದ ಇವರು ಡಿಗ್ರಿ ಓದುತ್ತಲೇ, ಕ್ರಿಕೆಟ್ ಅಭ್ಯಾಸವನ್ನೂ ಮುಂದುವರೆಸಿದರು. ಕರ್ನಾಟಕ ಸ್ಟೇಟ್ ಕ್ರಿಕೆಟ್ ಅಸೋಸಿಯೇಶನ್ ಕೂಡ ಎಲ್ಲ ರೀತಿಯ ಬೆಂಬಲ, ಸೌಲಭ್ಯಗಳನ್ನು ಒದಗಿಸಿತು.
ಉಲ್ಲೇಖಗಳು
<References />
ವರ್ಗ:ಭಾರತೀಯ ಮಹಿಳಾ ಕ್ರಿಕೆಟಿಗರು
ವಿಕಾರಾಬಾದ್ ಜಿಲ್ಲೆ
ವಿಕಾರಾಬಾದ್ ಜಿಲ್ಲೆಯು ತೆಲಂಗಾಣ ರಾಜ್ಯದಲ್ಲಿ ಒಂದು ಜಿಲ್ಲೆಯಾಗಿದೆ. ವಿಕಾರಾಬಾದ್ ಜಿಲ್ಲಾ ಕೇಂದ್ರವಾಗಿದೆ.ಇದು ಜಿಲ್ಲೆಯಾಗುವದಕ್ಕಿಂತ ಮುಂಚೆ ರಂಗಾರೆಡ್ಡಿ ಜಿಲ್ಲೆಯ ಭಾಗವಾಗಿತ್ತು.
ಭೂಗೋಳ
ಜಿಲ್ಲೆಯು 3,386.00 ಚದರ ಕಿಲೋಮೀಟರ್ (1,307.34 ಚದರ ಮೈಲಿ) ಪ್ರದೇಶವನ್ನು ಹೊಂದಿದೆ. ಜಿಲ್ಲೆಯು ಸಂಗ್ರರೆಡ್ಡಿ, ರಂಗ ರೆಡ್ಡಿ, ಮಹಬೂಬ್ನಗರ ಮತ್ತು ಕರ್ನಾಟಕ ರಾಜ್ಯಗಳ ಜಿಲ್ಲೆಗಳು  ಸುತ್ತುವರಿದಿದೆ.
ಆಡಳಿತ ವಿಭಾಗಗಳು
ಜಿಲ್ಲೆಯು ತಾಂಡೂರ್ ಮತ್ತು ವಿಕಾರಾಬಾದ್ ಎರಡು ಆದಾಯ ವಿಭಾಗಗಳನ್ನು ಹೊಂದಿರುತ್ತದೆ. ಇದನ್ನು 18 ಮಂಡಲಗಳಾಗಿ ವಿಂಗಡಿಸಲಾಗಿದೆ.
ಬಾಹ್ಯ ಕೊಂಡಿಗಳು
ವರ್ಗ: ಭಾರತದ ಜಿಲ್ಲೆಗಳು ವರ್ಗ:ತೆಲಂಗಾಣದ ಜಿಲ್ಲೆಗಳು
ಕನ್ನಡ ಗುಣಿತಾಕ್ಷರಗಳು
ವ್ಯಂಜನಗಳಿಗೆ ಸ್ವರ (ಅರ್ಥಾತ್ ಸ್ವರ ಚಿಹ್ನೆ) ಸೇರಿದರೆ ಅದು ಗುಣಿತಾಕ್ಷರವಾಗುತ್ತದೆ. ಕನ್ನಡ ವರ್ಣಮಾಲೆಯಲ್ಲಿ ೩೪ ವ್ಯಂಜನಗಳಿವೆ. ೧೪ ಸ್ವರಗಳಿವೆ. ೩೪ ವ್ಯಂಜನಗಳಿಗೂ ೧೪ ಸ್ವರಗಳನ್ನು ಸೇರಿಸಿದರೆ ಒಟ್ಟು ೪೭೬ ಗುಣಿತಾಕ್ಷರಗಳು ದೊರೆಯುತ್ತವೆ. ಅವುಗಳನ್ನು ಕೆಳಗಿನ ಕೋಷ್ಟಕದಲ್ಲಿ ನೀಡಲಾಗಿದೆ.
ಕನ್ನಡ ಗುಣಿತಾಕ್ಷರಗಳ ಚಿತ್ರಸಂಚಲನೆಯನ್ನು (ಅನಿಮೇಶನ್) ವೀಕ್ಷಿಸಲು ಕೆಳಗಿನ ಬಾಕ್ಸ್‍ನಲ್ಲಿ ನೀಡಿರುವ ಕೊಂಡಿಯನ್ನು ಕ್ಲಿಕ್ ಮಾಡಿ.
ವರ್ಗ:ಕನ್ನಡ ವರ್ಗ:ಅಕ್ಷರಮಾಲೆಗಳು